9. การจัดการ

9.1 โครงสร้างองค์กร ณ วันที่ 29 กุมภาพันธ์ 2555

[TABLE]

9.2 โครงสร้างการจัดการ

บริษัทมีคณะกรรมการ 5 ชุด คือ คณะกรรมการบริษัท คณะกรรมการบริหารและกำกับดูแลกิจการ
คณะกรรมการตรวจสอบ คณะกรรมการสรรหาและและพิจารณาผลตอบแทน
คณะกรรมบริหารความเสี่ยงและการลงทุน โดยรายละเอียดของคณะกรรมการแต่ละชุด มีดังต่อไปนี้

คณะกรรมการบริษัท

  รายชื่อคณะกรรมการบริษัท ณ วันที่ 31 ธันวาคม 2554 มีดังต่อไปนี้

+-------------------------+------------------------------+------------+
| ชื่อ                      | ตำแหน่ง                       | % ถือหุ้น     |
|                         |                              |            |
|                         |                              | (ณ         |
|                         |                              | 26/03/55)  |
+-------------------------+------------------------------+------------+
| 1. พลเอกสิงหา เสาวภาพ    | ประธานกรรมการ                | 0.26       |
+-------------------------+------------------------------+------------+
| 2. พลตรีสุริยะ ผลากรกุล     | รองประธานกรรมการ /           | 0.56       |
|                         | ประธานกรรมการบริหาร           |            |
+-------------------------+------------------------------+------------+
| 3. นายสม วรรณประภา      | กรรมการอิสระ /                | -          |
|                         | ประธานกรรมการตรวจสอบ         |            |
+-------------------------+------------------------------+------------+
| 4. นางเรวดี ต.สุวรรณ      | กรรมการอิสระ / กรรมการตรวจสอบ | 0.34       |
+-------------------------+------------------------------+------------+
| 5. นายพรเทพ พัวพรพงษ์     | กรรมการอิสระ / กรรมการตรวจสอบ | 0.05       |
+-------------------------+------------------------------+------------+
| 6. พลโทหญิงสำอางค์ ทองปาน | กรรมการอิสระ / กรรมการตรวจสอบ | -          |
+-------------------------+------------------------------+------------+
| 7. นายชัยสิทธิ์ วิริยะเมตตากุล | กรรมการผู้จัดการ / กรรมการบริหาร | 11.80      |
+-------------------------+------------------------------+------------+
| 8. พันเอก(พิเศษ)เสวก      | กรรมการ                      | 0.27       |
| ธาราณัติ                  |                              |            |
+-------------------------+------------------------------+------------+
| 9. ศ.นพ.ศุภชัย ไชยธีระพันธ์  | กรรมการ                      | 0.20       |
+-------------------------+------------------------------+------------+
| 10. ศ.นพ.เจริญ โชติกวณิชย์  | กรรมการ                      | 0.02       |
+-------------------------+------------------------------+------------+
| 11. นายแพทย์เอื้อชาติ       | กรรมการ / กรรมการบริหาร       | 0.49       |
| กาญจนพิทักษ์               |                              |            |
+-------------------------+------------------------------+------------+
| 12. นายสิทธิ ภาณุพัฒนพงศ์    | กรรมการ / กรรมการบริหาร       | -          |
+-------------------------+------------------------------+------------+
| 13. พลเอกบุญเลิศ จันทราภาส | กรรมการอิสระ                  | 0.05       |
+-------------------------+------------------------------+------------+
| 14. ดร.บวรพรรณ          | กรรมการและเลขานุการ /         | 0.13       |
| รัฐประเสริฐ               | กรรมการบริหาร                 |            |
+-------------------------+------------------------------+------------+

  ขอบเขตอำนาจหน้าที่ของคณะกรรมการบริษัท

(1) ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท
ตลอดจนมติที่ประชุมผู้ถือหุ้นและรักษาผลประโยชน์ของบริษัทบนพื้นฐานของหลักการกำกับดูแลกิจการที่ดี

(2) กำหนดนโยบายและทิศทางการดำเนินงานของบริษัท
อนุมัติแผนกลยุทธ์และกำกับควบคุมดูแลให้ฝ่ายจัดการดำเนินการให้เป็นไปตามนโยบาย
และแผนที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการและประโยชน์แก่ผู้ถือหุ้น

(3) จัดให้มีการประชุมใหญ่สามัญประจำปีอย่างน้อยปีละ 1 ครั้ง ภายในเวลาไม่เกิน 4 เดือน
นับแต่วันสิ้นงวดบัญชีของบริษัท และจัดประชุมผู้ถือหุ้นเป็นการประชุมวิสามัญเมื่อมีความจำเป็น

(4) จัดให้มีการประชุมกรรมการบริษัทอย่างน้อยปีละ 6 ครั้ง
เพื่อพิจารณาให้คำปรึกษาและวินิจฉัยด้วยดุลยพินิจที่รอบคอบ
ตามวาระประชุมและในเรื่องหรือรายการที่มีนัยสำคัญ ได้แก่
การทำรายการที่เกี่ยวโยงกันระหว่างบริษัท บริษัทย่อย บริษัทร่วมกับบุคคลที่เกี่ยวโยงกัน
หรือการได้มาหรือจำหน่ายไปของทรัพย์สินของบริษัท ที่มีผลกระทบสำคัญต่อบริษัท
กรรมการจะต้องพิจารณาให้ความเห็นชอบและเปิดเผยที่มาและเหตุผลต่อผู้ถือหุ้น
จัดการประชุมผู้ถือหุ้นตามข้อกำหนดของตลาดหลักทรัพย์

(5) แต่งตั้งและกำหนดอำนาจหน้าที่ ผู้ดำรงตำแหน่งประธานกรรมการบริหาร กรรมการผู้จัดการ
รวมถึงการปรับปรุงเปลี่ยนแปลงแก้ไขการมอบอำนาจหน้าที่ดังกล่าว

(6) จัดให้มีระบบการปฏิบัติงานที่สามารถตรวจสอบได้
โดยมีคณะกรรมการตรวจสอบและติดตามดูแลฝ่ายสำนักงานตรวจสอบภายในของบริษัท

(7) แต่งตั้งคณะกรรมการหรือคณะอนุกรรมการในพันธกิจที่จำเป็น

(8) จัดให้มีรายงานข้อมูลทางการเงิน ข้อมูลและข้อมูลทั่วไปที่สำคัญต่อผู้ถือหุ้นที่ครบถ้วนและเพียงพอ
และยืนยันการตรวจสอบรับรองข้อมูลที่รายงาน

การแต่งตั้งและถอดถอนคณะกรรมการบริษัท

ให้ที่ประชุมผู้ถือหุ้นแต่งตั้งกรรมการตามหลักเกณฑ์และวิธีการดังต่อไปนี้

  (1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  (2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด เลือกตั้งบุคคลคนเดียวหรือหลายคน

เป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้ (กล่าวคือ
จะใช้วิธีCumulative voting ไม่ได้)

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
เท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

(4) ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
เป็นอัตราถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วน 1 ใน 3

(5) กรรมการที่จะต้องออกจากตำแหน่งในปีแรก
และปีที่สองภายหลังจดทะเบียนบริษัทนั้นให้จับสลากกันว่าผู้ใดจะออก ส่วนปีหลังๆ ต่อไป
ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

(6) ให้กรรมการชุดเดิมรักษาการในตำแหน่ง
เพื่อดำเนินกิจการของบริษัทต่อไปพลางก่อนเท่าที่จำเป็น
จนกว่ากรรมการชุดใหม่ที่ได้รับเลือกตามข้อบังคับบริษัทจะเข้ารับหน้าที่

  นอกจากพ้นตำแหน่งตามวาระแล้ว กรรมการพ้นจากตำแหน่ง เมื่อ

  1. ตาย

  2. ลาออก

  3. ขาดคุณสมบัติหรือมีลักษณะต้องห้ามตามมาตรา 68 แห่งพระราชบัญญัติบริษัทมหาชน จำกัด
  พ.ศ.2535

  4. ที่ประชุมผู้ถือหุ้นลงมติให้ออก

  5. ศาลมีคำสั่งให้ออก

(1) กรรมการคนใดจะลาออกจากตำแหน่งให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัท กรรมการซึ่งลาออกตามวรรคหนึ่ง
จะแจ้งการลาออกของตน ให้นายทะเบียนทราบด้วยก็ได้

(2) ในกรณีที่กรรมการว่างลงเพราะเหตุอื่น นอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีข้อห้าม ตามมาตรา 68
แห่งพระราชบัญญัติบริษัทมหาชนจำกัด พ.ศ.2535 เข้าเป็นกรรมการแทน
ในการประชุมกรรมการคราวถัดไป เว้นแต่วาระของกรรมการจะเหลือน้อยกว่าสองเดือน
บุคคลที่เข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
มติของกรรมการตามวรรคหนึ่ง
ต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

(3) ที่ประชุมผู้ถือหุ้นอาจลงมติให้กรรมการคนใดคนหนึ่งออกก่อนถึงคราวออกตามวาระได้
ด้วยคะแนนเสียงไม่น้อยกว่า สามในสี่ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

(4) ให้คณะกรรมการเลือกตั้งกรรมการด้วยกันเป็นประธานกรรมการ
และอาจเลือกรองประธานกรรมการ กรรมการผู้จัดการ และตำแหน่งอื่นตามที่เห็นเหมาะสมด้วยก็ได้

องค์ประกอบของคณะกรรมการ

(1) คณะกรรมการบริษัทให้มีจำนวนไม่น้อยกว่า 5 คน และไม่เกิน 15 คน

(2) คณะกรรมการมีจำนวนไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ใน

ราชอาณาจักร

(3) กรรมการต้องเป็นบุคคลธรรมดา โดยจะเป็นผู้ถือหุ้นของบริษัทหรือไม่ก็ได้

คณะกรรมการบริหารและกำกับดูแลกิจการ

  รายชื่อคณะกรรมการบริหารและกำกับดูแลกิจการ ณ วันที่ 31 ธันวาคม 2554 มีดังต่อไปนี้

  ----------------------------------------- -----------------------------
  1. พลตรีสุริยะ ผลากรกุล                       ประธานกรรมการบริหาร

  2. นายชัยสิทธิ์ วิริยะเมตตากุล                   รองประธานกรรมการบริหาร

  3. นายแพทย์เอื้อชาติ กาญจนพิทักษ์                กรรมการบริหาร

  4. ดร.บวรพรรณ รัฐประเสริฐ                   กรรมการบริหาร

  5. นายสิทธิ ภาณุพัฒนพงศ์                       กรรมการบริหาร

  6.นายแพทย์ชัยสิทธิ์ คุปต์วิวัฒน์                    กรรมการบริหาร

  7. นายแพทย์พร้อมพงษ์ พีระบูล                   กรรมการบริหาร

  8. นายแพทย์วีระยุทธ เชาว์ปรีชา                 กรรมการบริหาร

  9. นายแพทย์ปิยะพันธ์ ธาราณัติ                   กรรมการบริหาร

  10. นางสาวญาดา พัฑฒฆายน                    กรรมการบริหาร
  ----------------------------------------- -----------------------------

  โดยมีนางศศิธร นรไกร เป็น เลขานุการคณะกรรมการ

คณะกรรมการบริษัท ในการประชุมครั้งที่ 2/2555 เมื่อวันที่ 29 กุมภาพันธ์ 2555
ได้มีการเพิ่มเติมขอบเขตและอำนาจหน้าที่ของคณะกรรมการบริหาร ในส่วนของการกำกับดูแลกิจการ
ดังนี้

ขอบเขตและอำนาจหน้าที่คณะกรรมการบริหาร

1. มีอำนาจกำหนดนโยบายแนวทางธุรกิจ และทิศทางกลยุทธ์ของบริษัท
เพื่อเสนอให้คณะกรรมการบริษัทพิจารณาอนุมัติเห็นชอบ

2. กำหนดแผนธุรกิจ อำนาจการบริหารงาน และจัดเตรียมงบประมาณรายจ่ายประจำปี
และงบประมาณสำหรับการลงทุนประกอบธุรกิจ (งบประมาณประจำปี)
เพื่อเสนอให้คณะกรรมการบริษัทพิจารณาอนุมัติเห็นชอบ

3. จัดโครงสร้างองค์กรและระบบการบริหารงาน
ที่เหมาะสมกับสภาพแวดล้อมทางธุรกิจเพื่อให้การดำเนินธุรกิจเป็นไปอย่างมีประสิทธิภาพ

4. กำหนดโครงสร้างเงินเดือนและค่าจ้าง
และจัดทำหลักเกณฑ์ในการจ่ายค่าตอบแทนทั้งที่เป็นตัวเงินและที่มิใช่ตัวเงิน
และหลักเกณฑ์ในการปรับขึ้นเงินเดือนและโบนัสให้เหมาะสมกับสถานการณ์ของบริษัทในแต่ละปี

5. มีอำนาจประเมินผล แต่งตั้ง โยกย้าย ถอดถอนพนักงานของบริษัท
ในตำแหน่งที่ต่ำกว่ากรรมการผู้จัดการลงมาจนถึงระดับรองผู้อำนวยการ

6. ตรวจสอบติดตามผลการดำเนินงานของบริษัท
ให้เป็นไปตามแผนธุรกิจที่คณะกรรมการบริษัทได้อนุมัติแล้ว

  7. มีอำนาจอนุมัติการดำเนินการทางการเงินดังนี้

  (ก) อนุมัติการเบิกจ่ายค่าใช้จ่ายในการดำเนินการปกติ ของบริษัท เช่น ค่าซื้อวัตถุดิบ ค่าโฆษณา
  ค่าวัสดุสำนักงาน ในวงเงินไม่เกิน 10,000,000 บาท (สิบล้านบาทถ้วน) ต่อครั้ง
  ซึ่งถ้าหากเกินวงเงินที่กำหนด ให้ขออนุมัติจากคณะกรรมการบริษัท

  (ข) อนุมัติการจัดซื้อจัดจ้างในทรัพย์สิน สินทรัพย์ถาวร (ไม่รวมที่ดิน)
  และบริการเพื่อประโยชน์ของบริษัท ในวงเงินไม่เกิน 10,000,000 บาท (สิบล้านบาทถ้วน)
  ต่อครั้ง ทั้งนี้ การจัดซื้อจัดจ้างในทรัพย์สิน และ การซื้อสินทรัพย์ถาวรของบริษัท เช่น
  การจัดซื้ออุปกรณ์ และ เครื่องมือการแพทย์ เครื่องใช้สำนักงาน ยานพาหนะ ค่าปรับปรุง
  ซ่อมแซม อาคาร อุปกรณ์ต่างๆ เป็นต้น ซึ่งถ้าหากเกินวงเงินที่กำหนด
  ให้ขออนุมัติจากคณะกรรมการบริษัท

  (ค) อนุมัติการเบิกจ่ายค่าใช้จ่ายเกี่ยวกับการโครงการลงทุนอื่นๆ ตามที่ได้รับการอนุมัติ
  จากคณะกรรมการบริษัท ในวงเงินไม่เกิน 10,000,000 บาท (สิบล้านบาทถ้วน) ต่อครั้ง เช่น
  การจัดซื้ออุปกรณ์ และ เครื่องมือแพทย์ ที่มีราคาเกินกว่าที่กำหนดไว้ในข้อ 7 (ข)
  การก่อสร้างอาคารใหม่ เป็นต้น ซึ่งถ้าหากเกินวงเงินที่กำหนด
  ให้ขออนุมัติจากคณะกรรมการบริษัท

8. มีหน้าที่เสนอ ทบทวน กำกับดูแลงานด้านการกำกับดูแลกิจการที่ดีของบริษัท

9. ปฏิบัติหน้าที่อื่นๆ ตามที่ได้รับมอบหมายในแต่ละช่วงเวลาจากคณะกรรมการบริษัท

คณะกรรมการตรวจสอบ

รายชื่อคณะกรรมการตรวจสอบ ณ วันที่ 31 ธันวาคม 2554 มีดังต่อไปนี้

กรรมการตรวจสอบทั้ง 4 ท่านได้รับการแต่งตั้งจากกรรมการอิสระของบริษัทซึ่งมีจำนวนทั้งสิ้น 5
ท่าน และ 2 ท่านเป็นผู้มีความรู้และประสบการณ์ในการสอบทานงบการเงิน ได้แก่ นายสม
วรรณประภา และพลโทหญิงสำอางค์ ทองปาน ปรากฏความรู้และประสบการณ์ตามเอกสารแนบ 1

ขอบเขตอำนาจหน้าที่ของคณะกรรมการตรวจสอบ

1.
ให้ข้อเสนอแนะจากการสอบถามและสอบทานรายงานทางการเงินโดยรวมของบริษัทได้ปฏิบัติตามมาตรฐานการบัญชีที่ยอมรับโดยทั่วไป

2. ให้ข้อเสนอแนะจากการสอบถามและสอบทานความเพียงพอของระบบการควบคุมภายในของบริษัท
ตามแผนการตรวจสอบภายในของสำนักตรวจสอบภายใน

3.
ดูแลสำนักตรวจสอบภายในและอนุมัติแผนการตรวจสอบภายในประจำปีเพื่อให้มีความสามารถทำหน้าที่ประเมินความเพียงพอของระบบการควบคุมภายในของบริษัทได้และให้ข้อเสนอแนะต่อฝ่ายบริหารอย่างอิสระ

4. พิจารณาคัดเลือก
เสนอแต่งตั้งและเสนอค่าตอบแทนของผู้ตรวจสอบภายในของบริษัทต่อที่ประชุมคณะกรรมการบริษัท

5. พิจารณาคัดเลือก
เสนอแต่งตั้งและเสนอค่าตอบแทนผู้สอบบัญชีของบริษัทต่อที่ประชุมสามัญผู้ถือหุ้นประจำปี

6. ดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ตลอดจนกฎหมายอื่นๆ
ที่เกี่ยวข้องกับธุรกิจของบริษัท

7. พิจารณาการเปิดเผยข้อมูลของบริษัท ในกรณีที่เกิดรายการเกี่ยวโยงกัน หรือรายการ
ที่อาจมีความขัดแย้งทางผลประโยชน์
โดยให้เป็นไปตามมติที่ประชุมผู้ถือหุ้นและมติของที่ประชุมกรรมการบริษัท

8. จัดทำรายงานการกำกับดูแลกิจกรรมของคณะกรรมการตรวจสอบ
โดยเปิดเผยไว้ในรายงานประจำปีของบริษัท ซึ่งรายงานดังกล่าวต้องลงนามโดยประธาน
คณะกรรมการตรวจสอบ

9. ปฏิบัติงานอื่นใดตามที่คณะกรรมการของบริษัทมอบหมาย
และด้วยความเห็นชอบของคณะกรรมการตรวจสอบ

10. ปฏิบัติงานอื่นใดที่คณะกรรมการตรวจสอบ พิจารณาเห็นว่า
มีรายการหรือการกระทำที่อาจมีผลกระทบต่อฐานะการเงินและผลการดำเนินงานของบริษัทที่เกี่ยวข้องกับความขัดแย้งทางผลประโยชน์
การทุจริตหรือมีสิ่งผิดปกติหรือมีความบกพร่องที่สำคัญในระบบการควบคุมภายใน

กรรมการอิสระ

คุณสมบัติของกรรมการอิสระของบริษัท มีดังต่อไปนี้

1. ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทใหญ่ บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของผู้ขออนุญาต ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง ทั้งนี้
ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ หรือที่ปรึกษา
ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

3. ไม่เป็นบุคคลที่มีความสัมพันธ์ทางสายโลหิต
หรือโดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
รวมทั้งคู่สมรสของบุตร ของกรรมการรายอื่น ผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นกรรมการ ผู้บริหารหรือผู้มีอำนาจควบคุมของบริษัท บริษัทใหญ่
หรือบริษัทย่อย

4. ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของผู้ขออนุญาต
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท
บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของผู้ขออนุญาต
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

ความสัมพันธ์ทางธุรกิจตามวรรคหนึ่ง
รวมถึงการทำรายการทางการค้าที่กระทำเป็นปกติเพื่อประกอบกิจการ
การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
ซึ่งเป็นผลให้ผู้ขออนุญาตหรือคู่สัญญามีภาระหนี้ที่ต้องชำระต่ออีกฝ่ายหนึ่ง
ตั้งแต่ร้อยละสามของสินทรัพย์ที่มีตัวตนสุทธิของบริษัทหรือตั้งแต่ยี่สิบล้านบาทขึ้นไป
แล้วแต่จำนวนใดจะต่ำกว่า ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกัน
โดยอนุโลม แต่ในการพิจารณาภาระหนี้ดังกล่าว
ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

5. ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของผู้ขออนุญาต และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของผู้ขออนุญาต บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของผู้ขออนุญาตสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

6. ไม่เป็นหรือเคยเป็นผู้ให้บริการทางวิชาชีพใด ๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของผู้ขออนุญาต และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่รับเงินเดือนประจำ
หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของผู้ขออนุญาตหรือบริษัทย่อย

9. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

คณะกรรมการสรรหาและพิจารณาค่าตอบแทน

คณะกรรมการบริษัท ในการประชุมครั้งที่ 2/2555 เมื่อวันที่ 29 กุมภาพันธ์ 2555
ได้มีการทบทวนหน้าที่ และผู้ดำรงตำแหน่งคณะกรรมการสรรหาและพิจารณาค่าตอบแทน ดังนี้

รายชื่อคณะกรรมการสรรหาและพิจารณาค่าตอบแทน ณ วันที่ 29 กุมภาพันธ์ 2555

  ----------------------------------------- -----------------------------
  1. นายสม วรรณประภา                        ประธานคณะกรรมการ

  2. พลตรีสุริยะ ผลากรกุล                       กรรมการ

  3. นายชัยสิทธิ์ วิริยะเมตตากุล                   กรรมการ

  4. นายสิทธิ ภาณุพัฒนพงศ์                       กรรมการ

  5. พลโทหญิงสำอางค์ ทองปาน                   กรรมการ
  ----------------------------------------- -----------------------------

วาระการดำรงตำแหน่งของคณะกรรมการสรรหาและพิจารณาค่าตอบแทน

กรรมการสรรหาและพิจารณาค่าตอบแทนมีวาระอยู่ในตำแหน่งคราวละ 3 ปี
เมื่อครบกำหนดออกตามวาระก็อาจได้รับการพิจารณาแต่งตั้งให้ดำรงตำแหน่งต่อไปอีกได้

อำนาจหน้าที่ของคณะกรรมการสรรหาและพิจารณาค่าตอบแทน

  อำนาจหน้าที่ของคณะกรรมการสรรหาและพิจารณาค่าตอบแทน มีดังต่อไปนี้

1.  งานด้านสรรหา

    1.  พิจารณาขนาด องค์ประกอบ และวาระดำรงตำแหน่งของคณะกรรมการบริษัทที่เหมาะสม

    2.  พิจารณาและนำเสนอว่ากรรมการบริษัทควรมีการเกษียณอายุหรือไม่
        และแนะนำอายุการเกษียณของกรรมการบริษัทให้แก่คณะกรรมการบริษัท

    3.  กำหนดและทบทวนคุณสมบัติของกรรมการบริษัทและกรรมการของคณะกรรมการชุดย่อย

    4.  พิจารณาสรรหา คัดเลือก เสนอ
        และตรวจสอบบุคคลที่เหมาะสมให้ดำรงตำแหน่งกรรมการบริษัทที่ว่างลง
        หรือเนื่องจากเหตุผลใดก็ตาม และรวมถึงรวบรวมรายชื่อบุคคลที่ผู้ถือหุ้นเสนอ
        เพื่อขออนุมัติในการประชุมคณะกรรมการบริษัท และ/หรือการประชุมผู้ถือหุ้น แล้วแต่กรณี

    5.  พิจารณาและเสนอกรรมการบริษัทที่เหมาะสม
        ให้ดำรงตำแหน่งในคณะกรรมการชุดย่อยเมื่อตำแหน่งว่างลง

2.  งานด้านกำหนดค่าตอบแทน

    1.  กำหนดขั้นตอนและหลักเกณฑ์ในการกำหนดค่าตอบแทนของกรรมการบริษัท
        และกรรมการของคณะกรรมการชุดย่อย ให้มีความยุติธรรมและสมเหตุสมผล

    2.  นำเสนอค่าตอบแทนของกรรมการบริษัท และกรรมการของคณะกรรมการชุดย่อย
        รวมถึงของกรรมการของคณะกรรมการสรรหาและกำหนดค่าตอบแทนด้วย
        เพื่ออนุมัติในที่ประชุมคณะกรรมการบริษัท และ/หรือที่ประชุมผู้ถือหุ้น แล้วแต่กรณี

    3.  จัดทำระบบการประเมินผลการปฏิบัติงานของคณะกรรมการบริษัทและคณะกรรมการ
        ชุดย่อย รวมถึงเสนอแนะแบบฟอร์มการประเมินผล

3.  ปฏิบัติหน้าที่อื่นใดที่เกี่ยวข้องกับคณะกรรมการสรรหาและกำหนดค่าตอบแทน
    ตามที่ได้รับมอบหมายจากคณะกรรมการบริษัท

  คณะกรรมบริหารความเสี่ยงและการลงทุน

คณะกรรมการบริษัท ในการประชุมครั้งที่ 2/2555 เมื่อวันที่ 29 กุมภาพันธ์ 2555
ได้มีการแต่งตั้งคณะกรรมการบริหารความเสี่ยงและการลงทุน ดังนี้

รายชื่อคณะกรรมการบริหารความเสี่ยงและการลงทุน ณ วันที่ 29 กุมภาพันธ์ 2555

  ----------------------------------------- -----------------------------
  1. นายชัยสิทธิ์ วิริยะเมตตากุล                   ประธานคณะกรรมการ

  2. นายแพทย์เอื้อชาติ กาญจนพิทักษ์                กรรมการ

  3. พลโทหญิงสำอางค์ ทองปาน                   กรรมการ

  4. นางบวรพรรณ รัฐประเสริฐ                   กรรมการ

  5. นายแพทย์ชัยสิทธิ์ คุปต์วิวัฒน์                   กรรมการ
  ----------------------------------------- -----------------------------

วาระการดำรงตำแหน่งของคณะกรรมการบริหารความเสี่ยงและการลงทุน

กรรมการบริหารความเสี่ยงและการลงทุนมีวาระอยู่ในตำแหน่งคราวละ 3 ปี
เมื่อครบกำหนดออกตามวาระก็อาจได้รับการพิจารณาแต่งตั้งให้ดำรงตำแหน่งต่อไปอีกได้

อำนาจหน้าที่ของคณะกรรมการบริหารความเสี่ยงและการลงทุน

  อำนาจหน้าที่ของคณะกรรมการบริหารความเสี่ยงและการลงทุน มีดังต่อไปนี้

  ก. ด้านบริหารความเสี่ยง

  1. ตรวจสอบและดูแลการบริหารความเสี่ยงโดยตรง เช่น ความเสี่ยงทางการเงิน
  (Financial Risks) ความเสี่ยงในการปฏิบัติงาน (Operation Risks)
  ความเสี่ยงในธุรกิจ (Business Risks) หรือความเสี่ยงในเหตุการณ์ (Event Risks)
  เป็นต้น

  2. ให้มีการจัดทำการวิเคราะห์ประเมินความเสี่ยงที่อาจจะเกิดขึ้น แนวโน้ม
  ซึ่งมีผลกระทบต่อบริษัททั้งภายในและภายนอก

  3. ให้มีการจัดทำรายงานประเมินผลความเสี่ยง (Risk Management Report)
  เสนอคณะกรรมการบริษัท

  ข. ด้านการลงทุน

  1. พิจารณาโอกาสในการลงทุน ความเหมาะสม
  ความเป็นไปได้และโครงสร้างการลงทุนของแต่ละโครงการ ซึ่งโครงการลงทุนหมายความรวมถึง
  งบประมาณการลงทุนประจำปีของบริษัท (Capital Expenditure)
  โครงการขยายและปรับปรุงโรงพยาบาลในกรุงเทพมหานคร การลงทุน
  และ/หรือการร่วมทุนในโครงการ ธุรกิจ หรือบริษัทใหม่โดยบริษัท บริษัทย่อย หรือบริษัทร่วม
  ทั้งในประเทศและต่างประเทศ

  2. พิจารณาสถานะทางการเงินของบริษัท เพื่อประเมินความสามารถในการลงทุนของบริษัท

  3. นำเสนอโครงการลงทุนที่คณะกรรมการการลงทุนได้พิจารณาแล้ว
  ให้คณะกรรมการบริษัทพิจารณาอนุมัติ

  4.
  ปฏิบัติหน้าที่อื่นใดที่เกี่ยวข้องกับคณะกรรมการการลงทุนตามที่ได้รับมอบหมายจากคณะกรรมการบริษัท

  กรรมการผู้จัดการ

ณ วันที่ 31 ธันวาคม 2554 บริษัทมีบุคคลซึ่งดำรงตำแหน่งเป็นกรรมการผู้จัดการของบริษัท ได้แก่
นายชัยสิทธิ์ วิริยะเมตตากุล โดยที่ประชุมคณะกรรมการบริษัท ได้กำหนดขอบเขตหน้าที่
ความรับผิดชอบของกรรมการผู้จัดการ ดังนี้

ขอบเขตหน้าที่ และ ความรับผิดชอบของกรรมการผู้จัดการ

  1. มีอำนาจดำเนินการเป็นผู้บริหารงาน
  จัดการและควบคุมดูแลการดำเนินธุรกิจตามปกติของบริษัท

  2. มีอำนาจดำเนินการตามที่คณะกรรมการบริษัท และ/หรือคณะกรรมการบริหารได้มอบหมาย
  ตลอดจนให้มีอำนาจในการมอบหมายให้บุคคลอื่นๆ
  ที่กรรมการผู้จัดการเห็นสมควรทำหน้าที่จัดการและดำเนินการแทน ทั้งนี้
  จะไม่มีการมอบอำนาจช่วงให้แก่บุคคลที่อาจมีความขัดแย้งทางผลประโยชน์ในการดำเนินการ

  3. มีอำนาจออกคำสั่ง ระเบียบ ประกาศ บันทึก
  เพื่อให้การปฏิบัติงานเป็นไปตามนโยบายและผลประโยชน์ของบริษัท
  และเพื่อรักษาระเบียบวินัยการทำงานภายในองค์กร

  4. มีอำนาจกระทำการแทน
  และแสดงตนเป็นตัวแทนบริษัทต่อบุคคลภายนอกในกิจการที่เกี่ยวข้องกับบริษัท
  และเป็นประโยชน์ต่อบริษัท

  5. พิจารณากลั่นกรองการลงทุนต่างๆ เพื่อนำเสนอต่อคณะกรรมการบริษัท
  และ/หรือคณะกรรมการบริหาร

  6. พิจารณาแต่งตั้งที่ปรึกษาต่างๆ ที่จำเป็นต่อการดำเนินกิจการของบริษัท
  เพื่อเสนอต่อคณะกรรมการบริษัท และ/หรือคณะกรรมการบริหาร

  7. มีอำนาจอนุมัติการดำเนินการทางการเงินดังนี้

  (ก) อนุมัติการเบิกจ่ายค่าใช้จ่ายในการดำเนินการปกติ ของบริษัท เช่น ค่าซื้อวัตถุดิบ ค่าโฆษณา
  ค่าวัสดุสำนักงาน ในวงเงินไม่เกิน 1,000,000 บาท (หนึ่งล้านบาทถ้วน) ต่อครั้ง
  ซึ่งถ้าหากเกินวงเงินที่กำหนด ให้ขออนุมัติจากคณะกรรมการบริหาร และ/หรือ
  คณะกรรมการบริษัท

  (ข) อนุมัติการจัดซื้อจัดจ้างในทรัพย์สิน สินทรัพย์ถาวร (ไม่รวมที่ดิน)
  และบริการเพื่อประโยชน์ของบริษัท ในวงเงินไม่เกิน 1,000,000 บาท (หนึ่งล้านบาทถ้วน)
  ต่อครั้ง ทั้งนี้ การจัดซื้อจัดจ้างในทรัพย์สิน และ การซื้อสินทรัพย์ถาวรของบริษัท เช่น
  การจัดซื้ออุปกรณ์ และ เครื่องมือการแพทย์ เครื่องใช้สำนักงาน ยานพาหนะ ค่าปรับปรุง
  ซ่อมแซม อาคาร อุปกรณ์ต่างๆ เป็นต้น ซึ่งถ้าหากเกินวงเงินที่กำหนด
  ให้ขออนุมัติจากคณะกรรมการบริหาร และ/หรือ คณะกรรมการบริษัท

  (ค) อนุมัติการเบิกจ่ายค่าใช้จ่ายเกี่ยวกับการโครงการลงทุนอื่นๆ ตามที่ได้รับการอนุมัติ
  จากคณะกรรมการบริษัท และ/หรือ คณะกรรมการบริหาร ในวงเงินไม่เกิน 5,000,000 บาท
  (ห้าล้านบาทถ้วน) ต่อครั้ง เช่น การจัดซื้ออุปกรณ์ และ เครื่องมือแพทย์
  ที่มีราคาเกินกว่าที่กำหนดไว้ในข้อ 7 (ข) การก่อสร้างอาคารใหม่ เป็นต้น
  ซึ่งถ้าหากเกินวงเงินที่กำหนด ให้ขออนุมัติจากคณะกรรมการบริหาร และ/หรือ
  คณะกรรมการบริษัท

  8. ปฏิบัติหน้าที่อื่นๆ ตามที่ได้รับมอบหมายจากคณะกรรมการบริษัท
  และ/หรือคณะกรรมการบริหารเป็นคราวๆ ไป

ทั้งนี้ กรรมการผู้จัดการจะพิจารณาและอนุมัติรายการที่กรรมการผู้จัดการมีส่วนได้เสีย
หรือมีความขัดแย้งทางผลประโยชน์อื่นใดกับบริษัทหรือบริษัทย่อยไม่ได้
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัท
หรือที่ประชุมผู้ถือหุ้นพิจารณาและอนุมัติไว้แล้ว และเป็นไปตามที่กฎหมายกำหนด
โดยคณะกรรมการบริษัทอาจยกเลิก เพิกถอน เปลี่ยนแปลง
หรือแก้ไขอำนาจกรรมการผู้จัดการได้โดยมติคณะกรรมการบริษัท

ผู้บริหาร

ณ วันที่ 31 ธันวาคม 2554 บริษัทมีผู้ที่ดำรงตำแหน่งเป็นผู้บริหาร* จำนวน 4 ท่าน ดังต่อไปนี้

  1. นายแพทย์ชัยสิทธิ์ คุปต์วิวัฒน์ รองกรรมการผู้จัดการ

  2. นายแพทย์พร้อมพงษ์ พีระบูล ผู้อำนวยการโรงพยาบาล

  3. นายแพทย์ชายชาญ ตาตะนันทน์ รองผู้อำนวยการโรงพยาบาล

  4. นายยงยุทธ โดมสุริยา ผู้อำนวยการฝ่ายบัญชีและการเงิน

หมายเหตุ.- * ผู้บริหารตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์
(“สำนักงาน กลต”) ซึ่งได้แก่ กรรมการ ผู้จัดการ และ
ผู้ดำรงตำแหน่งระดับบริหารสี่รายแรกต่อจากผู้จัดการลงมา
ผู้ซึ่งดำรงตำแหน่งเทียบเท่าผู้ดำรงตำแหน่งระดับบริหารรายที่สี่ทุกราย
และให้หมายความรวมถึงผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า

เลขานุการบริษัท

บริษัทได้มีคำสั่งแต่งตั้งนางศศิธร นรไกร ดำรงตำแหน่งเลขานุการบริษัท
โดยมติที่ประชุมกรรมการบริษัท ครั้งที่ 4/2551 เมื่อวันที่ 13 สิงหาคม 2551 โดยมีหน้าที่ดังนี้

1. สนับสนุนงานของคณะกรรมการบริษัท เกี่ยวกับข้อกฎหมายระเบียบปฏิบัติต่าง ๆ ที่เกี่ยวข้อง

  รวมทั้งหลักการกำกับดูแลกิจการที่ดี

2. จัดการประชุมผู้ถือหุ้นและประชุมคณะกรรมการบริษัทให้เป็นไปตามกฎหมาย ข้อบังคับ

ระเบียบปฏิบัติและข้อพึงปฏิบัติต่างๆ

3. จัดทำและเก็บรักษาเอกสารของบริษัทตามที่พระราชบัญญัติหลักทรัพย์และตลาดหลักทรัพย์

กำหนด

4. ติดต่อสื่อสารกับผู้ถือหุ้นและดูแลผู้ถือหุ้นอย่างเหมาะสม

5. ติดต่อสื่อสารกับหน่วยงานกำกับดูแลที่เกี่ยวข้อง

9.3 ค่าตอบแทนกรรมการ คณะกรรมการชุดย่อย และผู้บริหาร

บริษัท ได้จ่ายค่าตอบแทนกรรมการ และกรรมการตรวจสอบ สำหรับงวดสิ้นสุดวันที่ 31 ธันวาคม
2554 ดังนี้

  ----------------- ------------------- -------------- ---------- ----------- ------------------- -------------- ---------------------------------- ---------------- -------------
  รายชื่อกรรมการ      คณะกรรมการบริษัท                                            คณะกรรมการตรวจสอบ                  คณะกรรมการสรรหาและพิจารณาค่าตอบแทน                    รวมค่าตอบแทน

                    จำนวนครั้งที่เข้าประชุม   ค่าตอบแทนรายปี   เบี้ยประชุม   รวม         จำนวนครั้งที่เข้าประชุม   ค่าตอบแทนรายปี   จำนวนครั้งที่เข้าประชุม                  เบี้ยประชุมรายครั้ง   

  1. พลเอกสิงหา      6/6                 3,479,000      42,000     3,521,000   -                   -              -                                  -                3,521,000
  เสาวภาพ                                                                                                                                                            

  2. พลตรีสุริยะ       6/6                 275,000        42,000     317,000     -                   -              1/1                                -                317,000
  ผลากรกุล                                                                                                                                                            

  3. นายสม          6/6                 275,000        42,000     317,000     6/6                 360,000        1/1                                -                677,000
  วรรณประภา                                                                                                                                                          

  4. นางเรวดี        6/6                 275,000        42,000     317,000     6/6                 240,000        -                                  -                557,000
  ต.สุวรรณ                                                                                                                                                            

  5. นายพรเทพ       5/6                 275,000        35,000     310,000     4/6                 240,000        -                                  -                550,000
  พัวพรพงษ์                                                                                                                                                            

  6. พลโทหญิงสำอางค์  6/6                 275,000        42,000     317,000     6/6                 240,000        1/1                                -                557,000
  ทองปาน                                                                                                                                                             

  7. นายชัยสิทธิ์       6/6                 275,000        42,000     317,000     -                   -              1/1                                -                317,000
  วิริยะเมตตากุล                                                                                                                                                        

  8.                3/6                 275,000        21,000     296,000     -                   -              -                                  -                296,000
  พันเอก(พิเศษ)เสวก                                                                                                                                                    
  ธาราณัติ                                                                                                                                                             

  9. ศ.นพ.ศุภชัย      5/6                 275,000        35,000     310,000     -                   -              -                                  -                310,000
  ไชยธีระพันธ์                                                                                                                                                          

  10. ศ.นพ.เจริญ     6/6                 275,000        42,000     317,000     -                   -              -                                  -                317,000
  โชติกวณิชย์                                                                                                                                                           

  11. นพ.เอื้อชาติ     5/6                 275,000        35,000     310,000     -                   -              -                                  -                310,000
  กาญจนพิทักษ์                                                                                                                                                          

  12. นายสิทธิ        6/6                 275,000        42,000     317,000     -                   -              1/1                                -                317,000
  ภาณุพัฒนพงศ์                                                                                                                                                          

  13. พลเอกบุญเลิศ    6/6                 275,000        42,000     317,000     -                   -              -                                  -                317,000
  จันทราภาส                                                                                                                                                           

  14. ดร.บวรพรรณ    6/6                 275,000        42,000     317,000     -                   -              -                                  -                317,000
  รัฐประเสริฐ                                                                                                                                                          

  รวมค่าตอบแทน                           7,054,000      546,000    7,600,000   -                   1,080,000      -                                  -                8,680,000
  ----------------- ------------------- -------------- ---------- ----------- ------------------- -------------- ---------------------------------- ---------------- -------------

ค่าตอบแทนกรรมการ คือค่าตอบแทนที่จ่ายให้กรรมการของบริษัท
โดยไม่รวมเงินเดือนและผลประโยชน์ที่เกี่ยวข้องที่จ่ายให้แก่ผู้บริหารและค่าตอบแทนกรรมการดังกล่าว
ได้รับอนุมัติจากผู้ถือหุ้นแล้ว

ค่าตอบแทนกรรมการบริหารและผู้บริหาร

ค่าตอบแทนรวมของกรรมการบริหารและผู้บริหารของบริษัท จำนวน 4 อันดับแรก
ต่อจากกรรมการผู้จัดการ ประจำปี 2554 จำนวน 12 ท่าน มีจำนวนเงินรวม 21,360,000 บาท

9.4 การสรรหากรรมการ

คณะกรรมการสรรหาและพิจารณาค่าตอบแทนมีหน้าที่ในการสรรหากรรมการแทนกรรมการและกรรมการชุดย่อยที่ครบกำหนดออกตามวาระหรือกรณีอื่นๆ
รวมถึงการพิจารณาและกลั่นกรองรายชื่อผู้ที่มีความเหมาะสมจากการเสนอชื่อโดยผู้ถือหุ้น
และนำเสนอต่อคณะกรรมการบริษัท
เพื่อพิจารณาแต่งตั้งหรือเพื่อนำเสนอผู้ถือหุ้นเพื่อพิจารณาแต่งตั้งต่อไป
โดยคณะกรรมการสรรหาและพิจารณาค่าตอบแทน มีหน้าที่พิจารณาผู้ที่มีคุณวุฒิที่เหมาะสม
โดยพิจารณาจากความรู้ ความสามารถและประสบการณ์การทำงานในอดีตที่จะเป็นประโยชน์ต่อบริษัท
มีความเป็นผู้นำ วิสัยทัศน์กว้างไกล เป็นผู้มีคุณธรรมและจริยธรรม
มีประวัติการทำงานที่โปร่งใสไม่ด่างพร้อย และมีความเป็นอิสระในการตัดสินใจอย่างมืออาชีพ
ด้วยความซื่อสัตย์

9.5 การปฏิบัติตามหลักการกำกับดูแลกิจการที่ดี

บริษัทได้ตระหนักความสำคัญของการกำกับดูแลกิจการที่ดี
และมีความตั้งใจที่จะปฏิบัติตามหลักการกำกับดูและกิจการที่ดี
เพื่อการบริหารจัดการธุรกิจที่มีความโปร่งใส สร้างความเชื่อมั่นให้แก่ผู้มีส่วนได้เสียทุกฝ่าย
และมีประสิทธิภาพเพียงพอที่จะแข่งขันในระดับสากล
บริษัทจึงขอรายงานเรื่องการปฏิบัติตามหลักการกำกับดูแลกิจการ ดังต่อไปนี้

หมวดที่ 1 สิทธิของผู้ถือหุ้น

บริษัทเล็งเห็นถึงความสำคัญของสิทธิของผู้ถือหุ้นทุกราย ซึ่งรวมทั้งผู้ถือหุ้นรายใหญ่
และผู้ถือหุ้นรายย่อย โดยสิทธิของผู้ถือหุ้นครอบคลุมสิทธิพื้นฐานต่างๆ
ทั้งในฐานะของนักลงทุนในหลักทรัพย์และในฐานะของเจ้าของบริษัท เช่น สิทธิในการซื้อ ขาย โอน
หลักทรัพย์ที่ตนถืออยู่ สิทธิในการได้รับข่าวสาร ข้อมูลของบริษัทอย่างครบถ้วน เพียงพอ ทันเวลา
ผ่านช่องทางที่เข้าถึงได้ง่าย สิทธิในการแสดงความคิดเห็น
สิทธิในการร่วมตัดสินใจเรื่องสำคัญของบริษัท เช่น การเลือกตั้งกรรมการ
การอนุมัติธุรกรรมที่สำคัญและมีผลต่อทิศทางในการดำเนินธุรกิจของบริษัท
การแก้ไขหนังสือบริคณห์สนธิ ข้อบังคับของบริษัท เป็นต้น

ในปี 2554 บริษัทได้ดำเนินการในเรื่องต่างๆ ที่เป็นการส่งเสริม
และอำนวยความสะดวกในการใช้สิทธิของผู้ถือหุ้น ในการร่วมประชุมสามัญผู้ถือหุ้น ดังนี้

1. บริษัท
เปิดโอกาสให้ผู้ถือหุ้นได้มีส่วนร่วมในการเสนอเรื่องที่เห็นว่าสำคัญและควรบรรจุเป็นวาระในการประชุมสามัญผู้ถือหุ้นประจำปีของบริษัท
และเสนอชื่อบุคคลที่มีความรู้ ความสามารถ
และคุณสมบัติที่เหมาะสมเพื่อรับการพิจารณาเลือกตั้งเป็นกรรมการบริษัทล่วงหน้าก่อนที่จะมีการจัดประชุมสามัญผู้ถือหุ้นขึ้น
โดยผู้ถือหุ้นสามารถดูรายละเอียดหลักเกณฑ์และวิธีปฏิบัติได้ในเว็บไซต์ของบริษัท

2. บริษัทได้จัดส่งหนังสือเชิญประชุมให้แก่ผู้ถือหุ้นล่วงหน้า เพื่อแจ้งวาระการประชุม
พร้อมความคิดเห็นของคณะกรรมการในแต่ละวาระ รวมถึงเอกสารประกอบต่างๆ
เพื่อให้ผู้ถือหุ้นมีข้อมูลเพียงพอในการตัดสินใจ และเพื่อให้ผู้ถือหุ้นสามารถใช้สิทธิได้เต็มที่
โดยได้ชี้แจงรายละเอียดของเอกสารที่ผู้ถือหุ้นต้องนำมาแสดงในวันประชุม
เพื่อรักษาสิทธิในการเข้าประชุม รวมทั้งสิทธิออกเสียงลงมติของผู้ถือหุ้นไว้ด้วยกัน นอกจากนี้
เพื่ออำนวยความสะดวกให้แก่ผู้ถือหุ้น บริษัทมีการเปิดเผยหนังสือเชิญประชุมบนเว็บไซต์ของบริษัท
โดยในกรณีของการประชุมสามัญผู้ถือหุ้นประจำปี ได้เปิดเผยหนังสือเชิญประชุมล่วงหน้าก่อนวันประชุม
30 วัน

3. ในกรณีที่ผู้ถือหุ้นไม่สามารถเข้าประชุมได้ด้วยตนเอง
ผู้ถือหุ้นสามารถใช้สิทธิในการมอบฉันทะให้กรรมการอิสระ หรือบุคคลใดๆ เข้าร่วมประชุมแทน
และออกเสียงลงคะแนนแทนตนได้
โดยใช้หนังสือมอบฉันทะแบบหนึ่งแบบใดที่บริษัทได้จัดส่งไปพร้อมกับหนังสือนัดประชุม
จากจากนี้ผู้ถือหุ้นสามารถ Download หนังสือมอบฉันทะผ่านทางเว็บไซต์ของบริษัทได้อีกด้วย

4. เพื่อให้ผู้ถือหุ้นได้รับความสะดวกในการประชุม บริษัทได้จัดให้มีการลงทะเบียนล่วงหน้า 1
ชั่วโมง และภายหลังเปิดประชุมแล้ว
ผู้ถือหุ้นสามารถลงทะเบียนเข้าร่วมประชุมได้ตลอดเวลาการประชุม
เพื่อใช้สิทธิออกเสียงในวาระที่ยังไม่ได้ลงมติ นอกจากนี้ เมื่อจบการประชุม
ผู้ถือหุ้นสามารรถขอตรวจรายละเอียดของการลงมติได้

5. ก่อนเริ่มเข้าสู่การประชุมตามวาระ ประธานกรรมการซึ่งเป็นประธานในที่ประชุม
ได้มอบหมายให้กรรมการและเลขานุการแจ้งให้ที่ประชุมทราบถึงวิธีการปฏิบัติในการออกเสียงลงคะแนนในแต่ละวาระการประชุม
และระหว่างการประชุมผู้ถือหุ้น ประธานในที่ประชุมได้เปิดโอกาสให้ผู้ถือหุ้นทุกรายสามารถเสนอแนะ
ซักถาม และเสนอข้อคิดเห็นได้ทุกวาระ โดยประธานและผู้บริหารจะให้ความสำคัญกับทุกคำถาม
และตอบข้อซักถามอย่างชัดเจนและตรงประเด็น

6. เลขานุการบริษัทได้บันทึกการประชุมที่ถูกต้อง ครบถ้วน
โดยบันทึกการออกเสียงลงคะแนนในแต่ละวาระอย่างละเอียด
และได้จัดส่งรายงานการประชุมผู้ถือหุ้นต่อตลาดหลักทรัพย์แห่งประเทศไทยภายใน 14
วันหลังการประชุม และเผยแพร่บนเว็บไซต์ของบริษัท
เพื่อให้ผู้ถือหุ้นได้รับทราบอย่างรวดเร็วและสามารถตรวจสอบได้

หมวดที่ 2 การปฏิบัติต่อผู้ถือหุ้นอย่างเท่าเทียมกัน

ผู้ถือหุ้นทุกราย ทั้งผู้ถือหุ้นที่เป็นผู้บริหาร ผู้ถือหุ้นที่ไม่เป็นผู้บริหาร ผู้ถือหุ้นต่างชาติและผู้ถือหุ้นส่วนน้อย
ต่างได้รับการปฏิบัติจากบริษัทในลักษณะที่เท่าเทียมกัน
และมีนโยบายในเรื่องการใช้ข้อมูลภายในของบริษัทอย่างชัดเจน โดยกรรมการผู้บริหาร พนักงาน
และบุคคลที่เกี่ยวข้อง ห้ามนำข้อมูลภายในของบริษัท
ไปใช้เพื่อประโยชน์ส่วนตนหรือเผยแพร่ให้บุคคลอื่นทราบ
ซึ่งที่ผ่านมาไม่พบการใช้ข้อมูลภายในเพื่อแสวงหาประโยชน์แต่อย่างใด

บริษัทดำเนินการป้องกันและจัดการในเรื่องที่มีความขัดแย้งทางผลประโยชน์ต่างๆ
ด้วยความเป็นธรรม โดยวิธีการเปิดเผยข้อมูลหรือการเก็บรักษาความลับ
หรือการปฏิเสธการดำเนินการ หรือวิธีการอื่นใดที่เหมาะสมตามควรแก่กรณี
นอกจากนี้บริษัทได้กำหนดเป็นนโยบายและขั้นตอนการอนุมัติและดำเนินการรายการที่อาจมีความขัดแย้งทางผลประโยชน์และรายการที่เกี่ยวโยงกัน
รวมทั้งกำหนดนโยบายและระเบียบไม่ให้ผู้บริหารนำข้อมูลภายในไปใช้ประโยชน์ส่วนตน
และกำหนดให้กรรมการและผู้บริหารรายงานการเปลี่ยนแปลงการถือครองหลักทรัพย์ของบริษัทต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
และมีการรายงานเรื่องดังกล่าวรวมถึงส่วนได้เสียต่างๆ
ในที่ประชุมคณะกรรมการของบริษัททุกครั้งอีกด้วย

บริษัทมีแนวนโยบายเปิดโอกาสให้ผู้ถือหุ้นสามารถเสนอเพิ่มวาระสำหรับการประชุมผู้ถือหุ้นเสนอชื่อบุคคล
เพื่อรับเลือกเป็นกรรมการบริษัทได้ภายใต้เงื่อนไข และระยะเวลาที่เหมาะสม
รวมถึงต้องอยู่ภายใต้บทบัญญัติของกฎหมายที่เกี่ยวข้องด้วย
บริษัทได้เปิดโอกาสให้ผู้ถือหุ้นที่ไม่สามารถเข้าประชุมด้วยตนเองมอบฉันทะให้ผู้อื่น เช่น
กรรมการอิสระของบริษัท มาประชุมและออกเสียงลงมติแทน โดยได้แนบใบมอบฉันทะ
ในแบบที่ผู้ถือหุ้นสามารถแสดงเจตนาได้หลากหลายพร้อมกับจดหมายเชิญประชุม
และมีการจัดเตรียมบัตรลงคะแนนให้แก่ผู้ถือหุ้นในการประชุมผู้ถือหุ้นทุกครั้ง
รวมถึงในวาระการพิจารณาการแต่งตั้งกรรมการ
บริษัทเสนอให้ผู้ถือหุ้นได้พิจารณากรรมการเป็นรายท่านด้วย

ในการประชุมผู้ถือหุ้น การประชุมเป็นไปตามลำดับวาระการประชุม
โดยไม่มีการเพิ่มวาระการประชุมที่ไม่ได้แจ้งล่วงหน้า
เพื่อให้ผู้ถือหุ้นได้มีโอกาสศึกษาข้อมูลประกอบระเบียบวาระก่อนตัดสินใจ
และไม่มีการเปลี่ยนแปลงข้อมูลสำคัญในที่ประชุมอย่างกะทันหัน

หมวดที่ 3 บทบาทของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงานและผู้บริหารของบริษัท หรือผู้มีส่วนได้เสียภายนอก ได้แก่ ลูกค้า เจ้าหนี้ คู่แข่ง
รวมถึงสังคมและสิ่งแวดล้อม เพราะบริษัทตระหนักเสมอว่า
ผู้มีส่วนได้เสียทุกประเภทมีส่วนสำคัญต่อการประกอบกิจการของบริษัทในรูปแบบที่แตกต่างกัน
บริษัทจึงคำนึงถึงสิทธิและผลประโยชน์ขั้นพื้นฐานที่ผู้มีส่วนได้เสียพึงได้รับจากบริษัทไว้อย่างเหมาะสม
ดังต่อไปนี้

ผู้ถือหุ้น : นอกเหนือจากสิทธิพื้นฐาน สิทธิที่กำหนดไว้ในกฎหมายและข้อบังคับของบริษัทแล้ว
บริษัทมุ่งมั่นที่จะเป็นตัวแทนที่ดีของผู้ถือหุ้น ในการดำเนินธุรกิจ เพื่อสร้างความพึงพอใจให้แก่ผู้ถือหุ้น
โดยคำนึงถึงการเจริญเติบโตของมูลค่าบริษัทในระยะยาว ด้วยผลตอบแทนที่เหมาะสมและต่อเนื่อง
รวมทั้งการเปิดเผยข้อมูลอย่างโปร่งใส และเชื่อถือได้

ลูกค้า / ผู้ป่วย : บริษัทมุ่งมั่นพัฒนาคุณภาพบริการรักษาพยาบาลอย่างต่อเนื่อง
ด้วยการพัฒนาคุณภาพบุคลากรให้มีความตระหนักในความปลอดภัย จริยธรรมและมาตรฐานวิชาชีพ
สิทธิของผู้ป่วย และให้มีการใช้ทรัพยากรและเทคโนโลยีอย่างเหมาะสม
มีการบริหารจัดการด้านการป้องกันความเสี่ยงอย่างมีประสิทธิภาพ ทั้งนี้
เพื่อความพึงพอใจของผู้ใช้บริการ โดยใช้หน่วยงานภายนอกในการวัดผล
เพื่อนำไปปรับปรุงการให้บริการอย่างต่อเนื่อง
เพื่อบรรลุเป้าหมายการเป็นโรงพยาบาลที่ผู้รับบริการมีความเชื่อมั่น

พนักงาน : บริษัทเชื่อมั่นว่าพนักงานคือทรัพยากรที่มีคุณค่าและเป็นปัจจัยสู่ความสำเร็จของบริษัท
จึงมุ่งมั่นในการพัฒนาเพิ่มศักยภาพของบุคลากรในการปฏิบัติงานอย่างมืออาชีพ
สร้างบรรยากาศการทำงานที่ดี ส่งเสริมการทำงานเป็นทีม รวมถึงกำหนดแนวทางปฏิบัติไว้ดังนี้

-   ให้ผลตอบแทนที่เป็นธรรมแก่พนักงาน โดยอยู่ในรูปแบบของเงินเดือน
    และ/หรือค่าตอบแทนในการทำงาน รวมทั้งสวัสดิการในรูปแบบต่างๆ

-   ดูแลรักษาสภาพแวดล้อมการทำงานให้มีความปลอดภัยต่อชีวิตและทรัพย์สินของพนักงานอยู่เสมอ

-   การแต่งตั้งและโยกย้าย รวมถึงการให้รางวัลและการลงโทษพนักงาน
    ต้องกระทำด้วยความเสมอภาคสุจริตใจ เป็นธรรม และตั้งอยู่บนพื้นฐานของความรู้
    ความสามารถ และความเหมาะสม รวมทั้งการกระทำ หรือการปฏิบัติของพนักงานนั้นๆ

-   ให้ความสำคัญต่อการพัฒนา การถ่ายทอดความรู้ และความสามารถของพนักงาน
    โดยให้โอกาสพนักงานอย่างทั่วถึงและสม่ำเสมอ

-   รับฟังข้อคิดเห็นและข้อเสนอแนะจากพนักงานทุกระดับอย่างเท่าเทียมและเสมอภาค

-   ปฏิบัติตามกฎหมายและข้อบังคับต่างๆ ที่เกี่ยวข้องกับพนักงานอย่างเคร่งครัด

-   ปฏิบัติต่อพนักงานด้วยความสุภาพและให้ความเคารพอย่างเท่าเทียมทุกคน

-   ให้ความสำคัญแก่พนักงานที่ทำหน้าที่ด้วยความซื่อสัตย์ สุจริต
    โดยการจัดกิจกรรมเชิดชูเกียรติพนักงานที่ประกอบคุณงามความดี แพทย์
    และพนักงานที่ได้รับคำนิยมจากลูกค้า และพนักงานที่ครบวาระเกษียณอายุ

คู่ค้า / คู่สัญญา : บริษัทมีนโยบายในการจัดซื้อจัดจ้างที่ชัดเจน
เพื่อความเป็นธรรมแก่ทุกฝ่ายที่เกี่ยวข้อง นอกจากนี้
บริษัทปฏิบัติตามเงื่อนไขที่ตกลงไว้กับคู่ค้าและคู่สัญญา และจ่ายชำระหนี้คู่ค้าและคู่สัญญาอย่างตรงเวลา

เจ้าหนี้ : บริษัทยึดมั่นในการให้ข้อมูลที่ถูกต้อง โปร่งใสและตรวจสอบได้แก่เจ้าหนี้
อีกทั้งได้ปฏิบัติตามเงื่อนไขการกู้ยืมเงินด้วยความซื่อสัตย์สุจริต อย่างเคร่งครัด
และจ่ายชำระหนี้ตรงเวลา บริษัทเชื่อว่าการสร้างความสัมพันธ์ที่ดีกับเจ้าหนี้
รวมทั้งการสร้างความเชื่อมั่นและไว้วางใจเป็นความรับผิดชอบที่บริษัทพึงปฏิบัติต่อเจ้าหนี้

คู่แข่งทางการค้า : บริษัทประพฤติตามกรอบกติกาการแข่งขันที่ดี ภายใต้กรอบของกฎหมาย
รวมทั้งปฏิบัติต่อคู่แข่งทางการค้าอย่างสุจริต เป็นธรรม
โดยบริษัทถือว่าคู่แข่งทางการค้าเป็นปัจจัยหนึ่งที่ทำให้บริษัทมีความมุ่งมั่นในการพัฒนาคุณภาพและประสิทธิภาพในการให้บริการให้ดียิ่งขึ้นแก่ลูกค้าและผู้ป่วย

สังคมและสิ่งแวดล้อม : บริษัทฯ ตระหนักและห่วงใยถึงความปลอดภัยของสังคม
สิ่งแวดล้อมและคุณภาพชีวิตประชาชน
รวมถึงให้ความสำคัญของการอนุรักษ์ทรัพยากรธรรมชาติที่มีอยู่อย่างจำกัด เพื่อประโยชน์ต่อชนรุ่นหลัง
ตลอดจนส่งเสริมการใช้พลังงานอย่างมีประสิทธิภาพ เพื่อให้เกิดการพัฒนาอย่างยั่งยืน
บริษัทจึงกำหนดแนวทางปฏิบัติ ไว้ดังนี้

1.  ในการใช้ประโยชน์จากทรัพยากรธรรมชาติ
    บริษัทจะคำนึงถึงทางเลือกที่มีผลกระทบต่อความเสียหายของสังคม สิ่งแวดล้อม
    และคุณภาพของชีวิตของประชาชนให้น้อยที่สุด

2.  คืนผลกำไรส่วนหนึ่งของบริษัท
    ให้แก่กิจกรรมที่จะมีส่วนสร้างสรรค์สังคมและสิ่งแวดล้อมอย่าสม่ำเสมอ

3.  ปลูกฝังจิตสำนึกของความรับผิดชอบต่อสังคม
    และสิ่งแวดล้อมให้เกิดขึ้นในหมู่พนักงานทุกระดับอย่างต่อเนื่องและจริงจัง

4.  ให้ความสำคัญในการทำธุรกรรมกับคู่ค้าที่มีเจตจำนงเดียวกันกับบริษัท
    ในเรื่องสังคมและสิ่งแวดล้อม

5.  ปฏิบัติและให้ความร่วมมือ
    หรือควบคุมให้มีการปฏิบัติอย่างเคร่งครัดตามเจตนารมณ์ของกฎหมายและกฎระเบียบที่ออกโดยหน่วยงานกำกับดูแล

6.  บริษัทถือเป็นหน้าที่และนโยบายหลักในการให้ความสำคัญแก่กิจกรรมของชุมชน และสังคม
    โดยมุ่งเน้นให้เกิดการพัฒนาสังคม ชุมชน สิ่งแวดล้อม มุ่งสร้างสรรค์
    และอนุรักษ์ทรัพยากรธรรมชาติที่ดี รวมทั้งการสนับสนุนการศึกษาแก่เยาวชน
    การสนับสนุนกิจกรรมสาธารณประโยชน์แก่ชุมชนที่ด้อยโอกาส ห่างไกลความเจริญ
    ให้เป็นชุมชนที่เข้มแข็ง พึ่งพาตนเองได้
    ภายใต้เศรษฐกิจพอเพียงด้วยการเสริมสร้างทักษะและพัฒนาอาชีพให้แก่ชุมชนทั่วไป

หมวดที่ 4 การเปิดเผยข้อมูลและความโปร่งใส

บริษัท ให้ความสำคัญกับนักลงทุนทุกกลุ่มอย่างเท่าเทียมกัน
ถึงแม้ว่าจะมิได้มีการจัดตั้งหน่วยงานด้านผู้ลงทุนสัมพันธ์ขึ้นเป็นการเฉพาะ
แต่ได้มอบหมายให้กรรมการผู้จัดการทำหน้าที่ในส่วนการให้ข้อมูลข่าวสารทั่วไปของบริษัท
ผู้ถือหุ้นและนักลงทุนสามารถติดต่อได้ที่ สำนักงานบริษัท หมายเลขโทรศัพท์ 0-2561-1111 ต่อ
2421, 2424, 2427 โทรสาร 0-2561-1462 email info@vibhavadi.com

บริษัท ได้จัดให้มีการเผยแพร่ข้อมูลคำอธิบายและการวิเคราะห์ของฝ่ายจัดการรายไตรมาส
รวมทั้งได้เผยแพร่ข้อมูลต่าง ๆ ผ่านเว็บไซต์ของบริษัทที่ www.vibhavadi.com

คณะกรรมการบริษัทเป็นผู้รับผิดชอบในการจัดทำรายงานการเงินและข้อมูลทางการเงินที่ปรากฏในรายงาน
ประจำปี จัดทำขั้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสม และถือปฏิบัติอย่างสม่ำเสมอ
โดยใช้ดุลพินิจอย่างระมัดระวังและประมาณการที่ดีที่สุดในการจัดทำรวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

ในการนี้ คณะกรรมการบริษัท
ได้แต่งตั้งคณะกรรมการตรวจสอบเป็นผู้ดูแลรับผิดชอบเกี่ยวกับคุณภาพของรายงานทางการเงิน
และระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานคณะกรรมการตรวจสอบ
ซึ่งแสดงไว้ในรายงานประจำปีแล้ว

ทั้งนี้ คณะกรรมการบริษัท ยังให้ความสำคัญต่อการเปิดเผยข้อมูลเกี่ยวกับรายงานการเงิน
ข้อมูลทางการเงิน รวมถึงผลการดำเนินงานของบริษัท ให้มีความครบถ้วน ถูกต้อง
โปร่งใสและทันเวลา ตามที่ปรากฏในรายงานประจำปีและ website ของบริษัท เพื่อให้ผู้ถือหุ้น
ผู้มีส่วนได้เสียหรือผู้เกี่ยวข้องได้ใช้ข้อมูลอย่างเท่าเทียมกัน

บริษัทมีนโยบายให้ค่าตอบแทนของกรรมการและกรรมการชุดย่อยอื่นๆ อยู่ในระดับที่เหมาะสม
และค่าตอบแทนนั้นบริษัทยึดถือให้เป็นอำนาจของผู้ถือหุ้นเป็นผู้พิจารณาซึ่งสอดคล้องกับบทบัญญัติของกฎหมาย

หมวดที่ 5 ความรับผิดชอบของคณะกรรมการ

โครงสร้างคณะกรรมการบริษัท

คณะกรรมการบริษัท ประกอบด้วยผู้ทรงคุณวุฒิที่มากด้วยประสบการณ์ ในหลายๆ ด้าน
กรรมการทุกท่านมีส่วนร่วมในการกำหนดวิสัยทัศน์ ภารกิจ กลยุทธ เป้าหมาย
แผนธุรกิจและงบประมาณของบริษัท
ตลอดจนกำกับดูแลให้ฝ่ายบริหารดำเนินการให้เป็นไปตามแผนที่กำหนดไว้
อย่างมีประสิทธิภาพและประสิทธิผล เพื่อเพิ่มมูลค่าสูงสุดให้กับบริษัทและผู้ถือหุ้น
คณะกรรมการมีการประชุมทุก 2 เดือน เพื่อพิจารณาการรายงานผลงานของฝ่ายบริหาร
ทั้งนี้รายละเอียดของอำนาจหน้าที่ความรับผิดชอบของกรรมการสามารถดูได้จากข้อ 9.2
โครงสร้างการจัดการ

ณ 31 ธันวาคม 2554 คณะกรรมการบริษัทมีจำนวน 14 ท่านประกอบด้วย

1. กรรมการที่ไม่ได้เป็นผู้บริหาร 4 จำนวน 4 ท่าน ได้แก่ พลเอกสิงหา เสาวภาพ,
พันเอก(พิเศษ)เสวก ธาราณัติ, ศ.นพ.ศุภชัย ไชยธีระพันธ์, ศ.นพ.เจริญ โชติกวณิชย์

2. กรรมการบริษัทที่เป็นผู้บริหาร จำนวน 5 ท่าน ได้แก่ พลตรีสุริยะ ผลากรกุล, นายชัยสิทธิ์
วิริยะเมตตากุล, นายแพทย์เอื้อชาติ กาญจนพิทักษ์, นายสิทธิ ภาณุพัฒนพงศ์ และนางบวรพรรณ
รัฐประเสริฐ

3. กรรมการอิสระซึ่งมีคุณสมบัติที่เป็นอิสระตามหลักเกณฑ์ที่ กลต. กำหนด จำนวน 5 ท่าน ได้แก่
นายสม วรรณประภา, นางเรวดี ต.สุวรรณ, นายพรเทพ พัวพรพงษ์, พลโทหญิงสำอางค์
ทองปาน, พลเอกบุญเลิศ จันทราภาส

กรรมการที่เป็นอิสระ 5 ท่าน คิดเป็น 35% ของกรรมการทั้งคณะ
และจำนวนกรรมการอิสระไม่น้อยกว่า 1 ใน 3 ของกรรมการทั้งคณะ ทั้งนี้
เพื่อให้เป็นไปตามบทบัญญัติของพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551

การแยกตำแหน่ง : ประธานกรรมการบริษัทไม่ได้เป็นกรรมการที่เป็นผู้บริหาร โดยบริษัท
มีการกำหนดหน้าที่ความรับผิดชอบระหว่างกรรมการบริษัทและผู้บริหารอย่างชัดเจน
โดยกรรมการบริษัท
มีหน้าที่กำหนดความรับผิดชอบในการกำหนดนโยบายและกำกับดูแลการดำเนินงานของผู้บริหารในระดับนโยบาย
ขณะที่ผู้บริหารทำหน้าที่บริหารงานของบริษัทในด้านต่างๆ ให้เป็นไปตามนโยบายที่กำหนด

คณะกรรมการชุดย่อย : คณะกรรมการบริษัทได้แต่งตั้งคณะกรรมการชุดย่อยต่างๆ
เพื่อช่วยคณะกรรมการพิจารณา กลั่นกรอง และปฏิบัติหน้าที่เฉพาะเรื่อง
และเสนอให้คณะกรรมการพิจารณาหรือรับทราบ
โดยรายชื่อกรรมการรวมถึงขอบเขตและอำนาจหน้าที่ของคณะกรรมการชุดย่อยต่างๆ
ได้ระบุไว้แล้วในข้อ 9.2 โครงสร้างการจัดการ

บทบาท หน้าที่ และความรับผิดชอบของคณะกรรมการ

คณะกรรมการบริษัทมีหน้าที่รับผิดชอบในการกำหนดนโยบายและทิศทางการดำเนินงาน
โดยได้มีส่วนร่วมและให้ความเห็นชอบในการกำหนดวิสัยทัศน์ พันธกิจ
เป้าหมายเชิงกลยุทธ์ในภาพรวมของบริษัท
และกำกับดูแลให้ฝ่ายจัดการดำเนินการให้เป็นไปตามนโยบาย เป้าหมาย
และงบประมาณที่กำหนดไว้อย่างมีประสิทธิภาพและประสิทธิผล เพื่อเพิ่มมูลค่าแก่กิจการ
ระวังรักษาผลประโยชน์ของบริษัทและผู้ถือหุ้น รวมทั้งติดตามการดำเนินกิจการของบริษัทตลอดเวลา
เพื่อให้มั่นใจว่าฝ่ายจัดการดำเนินกิจการตามกฎหมายและนโยบายที่วางไว้

คณะกรรมการบริษัทได้มีการจัดการให้มีการบริหารความเสี่ยงและการควบคุมภายในที่ดี
โดยมีการติดตามการดำเนินการดังกล่าวอย่างสม่ำเสมอ
ทั้งนี้คณะกรรมการบริษัทได้จัดให้มีคณะกรรมการชุดย่อย
ซึ่งมีอำนาจหน้าที่และความรับผิดชอบแยกจากคณะกรรมการบริษัทและฝ่ายจัดการอย่างชัดเจน

การมีหลักปฏิบัติเกี่ยวกับจรรยาบรรณและจริยธรรมธุรกิจเป็นพื้นฐานที่สำคัญในการเสริมสร้างการมี
ธรรมาภิบาลหรือการกำกับดูแลกิจการที่ดี
หลักปฏิบัติเกี่ยวกับจรรยาบรรณและจริยธรรมธุรกิจของบริษัทจะเป็นการประมวลความประพฤติในทางที่ดีงาม
เพื่อรักษาและส่งเสริมเกียรติคุณและชื่อเสียงอันดีของบริษัท
โดยบริษัทได้จัดให้มีระเบียบและข้อบังคับเกี่ยวกับการปฏิบัติงานให้เป็นไปด้วยความซื่อสัตย์และมีจรรยาบรรณในการดำเนินธุรกิจเพื่อถือปฏิบัติ

การประชุมคณะกรรมการ

คณะกรรมการบริษัทกำหนดให้มีการประชุมอย่างสม่ำเสมอและมีการประชุมพิเศษเพิ่มตามความจำเป็น
โดยมีวาระการประชุมที่สำคัญ ประกอบด้วยการพิจารณางบการเงินของบริษัทในแต่ละไตรมาส
การติดตามความคืบหน้าของโครงการปรับปรุงบริษัท รวมทั้งการพิจารณานโยบายต่างๆ
ที่สำคัญและติดตามผลการดำเนินงานของบริษัท โดยฝ่ายสำนักงานบริษัท
ได้จัดทำหนังสือเชิญประชุมพร้อมกับวาระการประชุมและเอกสารให้กรรมการพิจารณาก่อนการประชุมล่วงหน้าอย่างน้อย
7 วัน เพื่อให้กรรมการมีเวลาในการพิจารณาศึกษาวาระการประชุมและเอกสารประกอบการประชุม
ทั้งนี้
การประชุมคณะกรรมการชุดย่อยได้กำหนดให้มีการประชุมร่วมกันอย่างสม่ำเสมอและมีการบันทึกรายงานการประชุมไว้เป็นลายลักษณ์อักษรด้วย

การประชุมแต่ละครั้งได้มีการจดบันทึกและจัดทำรายงานการประชุมเป็นลายลักษณ์อักษรทุกครั้ง
และได้นำเสนอคณะกรรมการพิจารณาร่างรายงานการประชุมดังกล่าวก่อนทำการรับรองในการประชุมครั้งต่อไป
รวมทั้งได้มีการจัดเก็บรายงานการประชุมของคณะกรรมการที่ผ่านการรับรองจากคณะกรรมการเพื่อพร้อมสำหรับการตรวจสอบจากคณะกรรมการและหน่วยงานที่เกี่ยวข้อง
ทั้งนี้ ในปี 2554 คณะกรรมการบริษัทมีการประชุมรวมทั้งสิ้น 6 ครั้ง
คณะกรรมการตรวจสอบมีการประชุมรวมทั้งสิ้น 6 ครั้ง
และคณะกรรมการสรรหาและพิจารณาค่าตอบแทนมีการประชุม 1 ครั้ง
โดยมีรายละเอียดการเข้าร่วมประชุมของกรรมการแต่ละท่านอยู่ในข้อ 9.3 ค่าตอบแทนกรรมการ
กรรมการชุดย่อย และผู้บริหาร

ค่าตอบแทนคณะกรรมการบริษัท และผู้บริหาร

บริษัทมีนโนบายให้ค่าตอบแทนของกรรมการและกรรมการชุดย่อยอื่นๆ อยู่ในระดับที่เหมาะสม
โดยพิจารณาเสนออัตราตามที่คณะกรรมการสรรหาและพิจารณาค่าตอบแทนเป็นผู้พิจารณา
และเสนอให้ผู้ถือหุ้นเป็นผู้พิจารณา
ค่าตอบแทนคณะกรรมการบริษัทอยู่ในรูปแบบของโบนัสประจำปีและเบี้ยประชุมรายครั้ง
โดยจำนวนเงินที่จ่ายจะพิจารณาเปรียบเทียบกับการจ่ายค่าตอบแทนกรรมการของบริษัทที่มีขนาดใกล้เคียงกันและอยู่ในอุตสาหกรรมเดียวกัน

ค่าตอบแทนผู้บริหารอยู่ในรูปของเงินเดือน และโบนัส
และขึ้นอยู่กับหน้าที่ความรับผิดชอบประกอบกับผลการดำเนินงานของบริษัท

สำหรับรายละเอียด ค่าตอบแทนกรรมการบริษัท ปี 2554 ซึ่งได้รับอนุมัติจากที่ประชุมผู้ถือหุ้น
บริษัทได้เปิดเผยจำนวนเงินเป็นรายบุคคล และได้เปิดเผยค่าตอบแทนรวมของผู้บริหารในข้อ 9.3
ค่าตอบแทนกรรมการ คณะกรรมการชุดย่อย และผู้บริหาร และในรายงานประจำปี

  การประเมินตนเองของคณะกรรมการ

คณะกรรมการบริษัทประกอบด้วยคณะกรรมการผู้ทรงคุณวุฒิ และมีความสามารถ
รวมถึงมีความเข้าใจและชำนาญในสายงานธุรกิจของบริษัทเป็นอย่างดี อย่างไรก็ดี
คณะกรรมการได้มีการติดตามการปฏิบัติงานด้านต่างๆ เช่น กลยุทธ์และการวางแผนธุรกิจ
ความเสี่ยงและการควบคุมภายใน การดูแลมิให้เกิดความขัดแย้งทางผลประโยชน์
ติดตามรายงานทางการเงินและการดำเนินงานอย่างใกล้ชิดเพื่อมิให้เกิดข้อผิดพลาด
รวมทั้งได้มีการประเมินผลการปฏิบัติงานของตนเอง เพื่อพิจารณาทบทวนผลงาน ปัญหา
และอุปสรรคต่างๆ รวมทั้งการทำงานของคณะกรรมการให้มีประสิทธิภาพ

โดยได้กำหนดให้มีการประเมินผลการปฏิบัติงานของคณะกรรมการปีละ 1 ครั้ง
ในรูปแบบการประเมินตนเองรายคณะ ประกอบด้วย 6 หัวข้อคือ

1. โครงสร้างของคณะกรรมการ

2. บทบาทหน้าที่และความรับผิดชอบของคณะกรรมการ

3. การประชุมคณะกรรมการ

4. การทำหน้าที่ของคณะกรรมการ

5. ความสัมพันธ์กับฝ่ายจัดการ

6. การพัฒนาตนเองของกรรมการและการพัฒนาผู้บริหาร

สรุปผลการประเมินคณะกรรมการทั้งคณะ เห็นว่าการดำเนินการในปี 2554 เหมาะสมดีแล้ว

การพัฒนากรรมการและผู้บริหาร

โดยที่คณะกรรมการของบริษัททุกท่านเป็นผู้ที่มีความรู้ ความสามารถ ประสบการณ์ และความชำนาญ
รวมถึง รับทราบ เข้าใจและรับผิดชอบต่อการดำเนินธุรกิจของบริษัทเป็นอย่างดี อย่างไรก็ดี
คณะกรรมการยังตระหนักและใส่ใจในการเข้าร่วม
สนับสนุนและเปิดโอกาสให้ผู้เกี่ยวข้องได้เข้าร่วมในหลักสูตรต่างๆ
ที่เห็นว่าอาจเป็นประโยชน์ต่อบริษัทอย่างสม่ำเสมอ

กรรมการส่วนใหญ่ได้ผ่านการฝึกอบรมจากสมาคมส่งเสริมสถาบันกรรมการบริษัทไทย ดังต่อไปนี้

  ----------------------- ------------ --------------- --------------- -----------
  รายชื่อ                   หลักสูตร The   หลักสูตร Director หลักสูตร Director หลักสูตร
                          Role of The  Certification   Accreditation   Audit
                          Chairman     Program (DCP)   Program (DAP)   Committee
                                                                       Program
                                                                       (ACP)

  1. พลเอกสิงหา เสาวภาพ                -               -               -

  2. พลตรีสุริยะ ผลากรกุล                 -               -               -

  3. นายชัยสิทธิ์ วิริยะเมตตากุล -            -                              -

  4. นายแพทย์เอื้อชาติ                    -               -               -
  กาญจนพิทักษ์                                                            

  5. พันเอก(พิเศษ)เสวก      -            -               -               -
  ธาราณัติ                                                               

  6. ศ.นพ.ศุภชัย ไชยธีระพันธ์                                            

  7. ศ.นพ.เจริญ โชติกวณิชย์   -                                          -

  8. คุณสม วรรณประภา                   -               -               -

  9. คุณเรวดี ต.สุวรรณ       -                           -               

  10. คุณพรเทพ พัวพรพงษ์     -                           -               

  11. พลโทหญิงสำอางค์       -            -                              -
  ทองปาน                                                               

  12. พลเอกบุญเลิศ จันทราภาส -                           -               -

  13. คุณสิทธิ ภาณุพัฒนพงษ์     -                           -               -

  14. นางบวรพรรณ          -            -                              -
  รัฐประเสริฐ                                                            

                                                                       
  ----------------------- ------------ --------------- --------------- -----------

9.5 การดูแลเรื่องการใช้ข้อมูลภายใน

บริษัทให้ความสำคัญกับการให้ข้อมูลที่โปร่งใสกับทุกฝ่าย ทั้งนักลงทุนสถาบัน นักวิเคราะห์
นักลงทุนรายย่อย นักลงทุนทั้งในและต่างประเทศ
จะมีความเสมอภาคที่จะได้รับรู้ข้อมูลของบริษัทอย่างเท่าเทียมกัน
บริษัทกำหนดเป็นนโยบายในการให้ข้อมูลแก่บุคคลภายนอก
รวมถึงระบุบุคคลที่จะเป็นผู้ให้ข้อมูลอย่างเฉพาะเจาะจง
เพื่อให้นักลงทุนได้รับทราบข้อมูลอย่างถูกต้อง ตรงประเด็น
รวมถึงบริษัทดูแลไม่ให้เกิดการใช้ข้อมูลภายในได้
โดยให้ข้อมูลสำคัญที่ยังไม่ได้รับการเปิดเผยให้แก่สาธารณชนอันมีนัยสำคัญต่อการเปลี่ยนแปลงต่อการดำเนินงานของบริษัท
ทั้งนี้โดยจะกำหนดให้มีผู้ล่วงรู้ได้ในวงจำกัด โดยจะเปิดเผยให้เฉพาะแก่ผู้ที่เกี่ยวข้องเท่านั้น

นอกจากนี้ บริษัทยังกำหนดให้กรรมการ ผู้บริหาร และพนักงาน
รักษาความลับและ/หรือข้อมูลภายในของบริษัท โดยกำหนดให้มีวิธีการควบคุมไม่ให้กรรมการ
ผู้บริหารและพนักงานนำข้อมูลความลับของบริษัทไปใช้เพื่อประโยชน์ส่วนตัว
โดยการกำหนดบทลงโทษพนักงานที่ฝ่าฝืนไม่ปฏิบัติตามกฎไว้อย่างชัดเจน
มีการกำหนดให้กรรมการและผู้บริหารต้องจัดทำและเปิดเผยรายงานการถือหลักทรัพย์
ต่อคณะกรรมการกำกับหลักทรัพย์และตลาดหลักทรัพย์ และบริษัทภายในเวลาที่กำหนด

9.6 บุคลากร

9.6.1 จำนวนพนักงาน

ณ วันที่ 31 ธันวาคม 2554 บริษัทมีแพทย์ประจำสาขาต่างๆ 66 คน และแพทย์ที่ปรึกษา 236 คน
พยาบาล 232 คน เจ้าหน้าที่ด้านการแพทย์ 70 คน พนักงานประจำ จำนวน 673 คน
โดยมีอัตราการขยายตัวของพนักงานเพิ่มขึ้นจากปี 2553 ร้อยละ 3.72

ผลตอบแทนรวมของบุคลากรบริษัท ประกอบด้วย

  ----------------------------------- ------------------------ ----------
  1. เงินเดือน ค่าล่วงเวลา เบี้ยขยัน         254,247,958.61           บาท
  ค่าเครื่องแบบ                                                   

  2. เงินสมทบประกันสังคม                 6,300,824.00             บาท

  3. เงินสมทบกองทุนสำรองเลี้ยงชีพ          3,348,203.00             บาท

  4. สวัสดิการรักษาพยาบาล                10,943,174.30            บาท

  รวมทั้งสิ้น                             274,840,159.91           บาท
  ----------------------------------- ------------------------ ----------

9.6.2 นโยบายด้านการบริหารทรัพยากรบุคคล

(1) การสรรหาพนักงานและจูงใจพนักงาน

บริษัทจะเน้นการสรรหาพนักงานจากภายในเป็นหลัก แล้วทำการฝึกอบรมเพิ่มเติม
เนื่องจากการเลื่อนตำแหน่งจากภายในทำให้ได้พนักงานที่คุ้นเคยกับการดำเนินงานและยังมีส่วนช่วยสร้างขวัญกำลังใจในการทำงานให้กับพนักงาน
สร้างความรู้สึกเป็นเจ้าขององค์กรและสร้างแรงจูงใจให้พนักงานทำงานอยู่กับบริษัทเป็นระยะเวลานาน
ด้วยการให้สิทธิในการซื้อหุ้นสามัญของบริษัท (ESOP-W)
และให้ผลตอบแทนในระดับที่เท่าเทียมกับธุรกิจในอุตสาหกรรมเดียวกัน นอกจากนี้
บริษัทยังได้จัดสภาพแวดล้อมและบรรยากาศในการทำงานให้เอื้อต่อการใช้ศักยภาพของพนักงานได้อย่างเต็มที่
ซึ่งเป็นการจูงใจพนักงานอีกวิธีหนึ่ง

(2) การพัฒนาทรัพยากรบุคคล

บริษัทมีการจัดอบรมให้กับพนักงานทั้งในลักษณะที่ทำพร้อมกับการทำงาน (On-the-job training)
และในลักษณะอบรมงาน (Functional training)
สำหรับในกรณีที่เป็นการฝึกอบรมพร้อมกับการทำงาน
บริษัทจะให้พนักงานที่ฝึกหัดได้มีโอกาสช่วยพนักงานที่อาวุโสกว่า
โดยพนักงานที่อาวุโสกว่าจะเป็นพี่เลี้ยงดูแลให้คำแนะนำและช่วยชี้แนะตลอดทุกขั้นตอน
ส่วนการอบรมแบบ Functional training จะมีการอบรมหลักสูตรต่างๆ
ทั้งที่ดำเนินการโดยบุคลากรภายในบริษัท และการส่งพนักงานเข้าร่วมอบรมตามโครงการต่าง ๆ
ที่หน่วยงานภายนอกเป็นคนจัด

9.7 กิจกรรมเพื่อสังคมและสิ่งแวดล้อม (CSR) ในปี 2554

ด้านเยาวชนและการศึกษา

-   โรงพยาบาลวิภาวดีจึงจัดกิจกรรม "เด็กไทย เด็กดี เด็กวิภาวดี ฮะ ฮา"
    มอบความสุขให้กับผู้ป่วยเด็ก และเด็กที่มาใช้บริการ เป็นของขวัญ และความบันเทิง
    หลากหลายมีเด็กร่วมกิจกรรมกว่า 200 คน

-   โรงพยาบาลวิภาวดี จัดมอบทุนการศึกษา บุตรพนักงาน
    เพื่อช่วยเหลือบุตรพนักงานของโรงพยาบาลวิภาวดี ที่มีผลการเรียนดี แต่ฐานะยากจน จำนวน
    47 ทุน ซึ่งรวมทั้งทุนช่วยเหลือบุตร พนักงานที่เสียชีวิตไปแล้วอีก 1 ทุน

-   สนับสนุนกิจกรรมวันเด็กแห่งชาติ ได้แก่

    -   โรงเรียน 2 แห่ง ได้แก่ โรงเรียนวัดโพธิ์ประสิทธิ์ ที่ จังหวัดอยุธยา ซึ่งมีนักเรียนกว่า
        200 คน และโรงเรียนบ้านทะเลบก ที่ จังหวัดสุพรรณบุรี

    -   ให้การสนับสนุนการจัดกิจกรรมวันเด็ก ที่จัดขึ้นโดยสถานีตำรวจพหลโยธิน
        ทุกปีโดยมีเยาวชนเข้าร่วมงานกว่า 2,000 คน

    -   สนับสนุนกิจกรรมวันเด็กที่จัดขึ้นโดย กรมพัฒนาพลังงานทดแทนและอนุรักษ์พลังงาน คลอง
        5 คลองหลวง จ.ปทุมธานี มีเด็กเข้าร่วมกิจกรรมกว่า 260 คน

-   ร่วมโครงการ ส่งเสริมคุณภาพการศึกษาและการอ่าน สู่โรงเรียนตำรวจตระเวนชายแดน
    กับสำนักพิมพ์ไทยวัฒนาพานิช จำกัด มอบชั้นหนังสือที่บรรจุหนังสือ
    เพื่อนำส่งมอบให้กับโรงเรียนตำรวจตระเวนชายแดน 3 จังหวัดชายแดนภาคใต้

-   ให้การสนับสนุน กิจกรรม โครงการ “ความรู้วิศวกรรม สู่การปฏิบัติและพัฒนาชุมชน”
    ก่อสร้างอาคารเรียน และซ่อมแซมอาคารที่ทรุดโทรม พร้อมปรับภูมิทัศน์
    ของโรงเรียนบ้านขุนชำนาญ จังหวัดชลบุรี เพื่อโอกาสทางการศึกษา
    ของเยาวชนในถิ่นทุรกันดาร

-   ร่วมสนับสนุนอุปกรณ์การเรียนรู้ และตู้ยาสามัญ กับชมรมคนรักมาสด้า โดยมอบอุปกรณ์การเรียน
    ให้กับโรงเรียนที่จังหวัดสระบุรี

-   สนับสนุน การแข่งขันกอล์ฟ กับมูลนิธิเพื่อกองทุนโครงการอาหารกลางวัน
    เพื่อช่วยเหลือเด็กยากจนที่ด้อยโอกาส และขาดแคลนอาหารกลางวัน ตามโรงเรียนต่างๆ
    ในถิ่นทุรกันดารทั่วประเทศ

-   สนับสนุน คอมพิวเตอร์ และอุปกรณ์คอมฯ ให้กับโรงเรียนโพนสูงประชาสรรค์ อำเภอปทุมรัตต์
    จังหวัดร้องเอ็ด โดยมอบเครื่องคอมพิวเตอร์จำนวน 15 เครื่อง CD ROM จำนวน 20 ตัว
    DVD ROM จำนวน 5 ตัว และ DRIVE A จำนวน 20 ตัว เพื่อส่งเสริมการเรียนรู้
    และเพื่อเปิดโลกกว้างให้กับน้องๆ

-   สนับสนุนการจัดพิมพ์หนังสือ “เทคโนโลยี สื่อสาร การศึกษา”
    กับมูลนิธิศาสตราจารย์หม่อมหลวงปิ่น มาลากุล เพื่อเป็นคลังความรู้
    โดยแจกจ่ายไปยังสถาบันการศึกษา ห้องสมุดต่างๆ

-   สนับสนุนการแข่งขันโบว์ลิ่งการกุศล กับคณะสาธารณสุขศาสตร์ มหาวิทยาลัยมหิดล
    รายได้จัดเป็นทุนการศึกษาแก่นิสิตที่เรียนดี แต่ฐานะยากจน คณะสาธารณสุขศาสตร์
    และทุนจัดซื้อเครื่องมือวิทยาศาสตร์ และอุปกรณ์การเรียนประจำอาคารสาธารณสุขวิศิษฎ์

-   สนับสนุนการจัดทำหนังสือกล้าณรงค์ ของสโมสรนิสิตคณะเภสัชศาสตร์
    มหาวิทยาลัยศรีนครินทรวิโรฒ เพื่อเป็นประโยชน์ด้านการศึกษาของนิสิตคณะเภสัชศาสตร์ต่อไป

-   สนับสนุนการทำหนังสือ วารสารสภาวิทยาศาสตร์ และเทคโนโลยีแห่งประเทศไทย
    เพื่อเผยแพร่ข้อมูลทางด้านดังกล่าวทั้งในและต่างประเทศ ได้ศึกษาค้นคว้า
    นวัตกรรมทางด้านวิทยาศาสตร์สืบต่อไป

-   สนับสนุนการแข่งขันกอล์ฟ ของมูลนิธิเสริมสร้างเอกลักษณ์ของชาติ รายได้นำไปจัดทำวารสาร
    “ทิศไท” มอบให้กับเด็กและเยาวชน

-   โครงการ ชวนน้อง เปิดโลกกว้าง โดยพาน้องๆ บ้านเด็กอ่อนพญาไท พร้อมครูพี่เลี้ยง
    รวมกว่า 96 คน ไปเที่ยวสวนสัตว์เปิดซาฟารีเวิลด์ เป็นการเปิดโลกกว้าง
    การเรียนรู้นอกสถานที่

-   สนับสนุนการประชุมวิชาการ ครบรอบ 90 ปี แพทยสมาคม เพื่อเผยแพร่ความรู้
    และเทคโนโลยีใหม่ๆ ด้านการแพทย์ เพื่อนำไปปรับใช้ในการรักษาผู้ป่วยต่อไป

  ด้านกีฬา

-   สนับสนุน การแข่งขันกอล์ฟ ของสมาคมแพทย์ทหารแห่งประเทศไทย
    เพื่อเข้ามูลนิธิสมาคมแพทย์ทหารฯ และช่วยเหลือกองทุนของสมาคม
    ในการบำเพ็ญประโยชน์ต่อสาธารณะชน

-   ร่วมแข่งขันกอล์ฟ ของสมาคมศิษย์เก่า มหาวิทยาลัยมหิดล ในพระบรมราชูถัมภ์
    รายได้เพื่อทูลเกล้าถวาย พระบาทสมเด็จพระเจ้าอยู่หัว ในการทำกิจกรรมของมูลนิธิ
    สมเด็จเจ้าฟ้ามหิดล

-   ร่วมงานแข่งขันกอล์ฟ ของศูนย์พัฒนากีฬากองทัพบก
    เพื่อนำรายได้เป็นกองทุนสวัสดิการข้าราชการและพนักงานของศูนย์ดังกล่าว

-   ร่วมสนับสนุนงาน “เดินเพื่อสุขภาพ เนื่องในวันหัวใจโลก”
    เพื่อสมทบทุนมูลนิธิหัวใจแห่งประเทศไทยฯ

-   สนับสนุนการแข่งโบว์ลิ่ง สมาคมผู้ปกครองและครู โรงเรียนสาธิตแห่งมหาลัยเกษตรศาสตร์
    เพื่อสนับสนุนกิจกรรม การเรียนการสอนของโรงเรียน

-   ร่วมจัดกิจกรรม “ Walk the World” กับ T&T เพื่อกระตุ้น และสนับสนุนให้คนไทย
    หันมาสนใจการออกกำลังกาย

  ด้านสุขภาพ

-   โครงการ “วิภาวดี ห่วงใย ใส่ใจสุขภาพ” ซึ่งจัดเป็นปีที่ 3 เพื่อเป็นการตอบแทนสังคม
    โดยจัดหน่วยแพทย์เคลื่อนที่ มีแพทย์ไปให้การรักษา และตรวจสุขภาพเบื้องต้น
    ให้กับประชาชนต่างจังหวัดในปี 2554 มีดังนี้

    -   ออกตรวจที่ศูนย์วิจัยยางพารา อำเภอสนามชัยเขต จังหวัดฉะเชิงเทรา วันที่ 10 มีนาคม
        2554 ผู้รับบริการ 116 คน

    -   ออกตรวจที่ อำเภอบางปะกง จังหวัดฉะเชิงเทรา วันที่ 14 กรกฎาคม 2554
        ผู้รับบริการ 54 คน

    -   ออกตรวจที่ ตำบลคลองสอง อำเภอบางปะกง จังหวัดฉะเชิงเทรา วันที่ 15 ธันวาคม
        2554 ผู้รับบริการ 84 คน

-   อบรม การปฐมพยาบาลและการช่วยฟื้นคืนชีพเบื้องต้น สำหรับประชาชนทั่วไป รวม 6 รุ่น รวม
    309 คน

-   โครงการ “รักพ่อหลวง ร่วมบริจาคโลหิต” ร่วมกับสภากาชาดไทย โดยการจัดกิจกรรม CSR
    รับบริจาคโลหิตเป็นประจำทุก 3 เดือน ที่โรงพยาบาลวิภาวดี
    โดยเชิญชวนบุคลากรของโรงพยาบาลและบุคคลทั่วไป
    ที่มีความประสงค์จะบริจาคโลหิตช่วยเหลือเพื่อนมนุษย์ เข้าร่วมโครงการ ในปี 2554
    มีผู้ร่วมบริจาคโลหิตทั้งสิ้น 452 คน

-   โรงพยาบาลวิภาวดี ร่วมกิจกรรม “คลินิกลอยฟ้าเฉลิมพระเกียรติ ปี 2554” ร่วมกับรถไฟฟ้า
    BTS เน้นการคืนกำไรให้สังคม โดยจัดรายการตรวจเฉพาะ
    ที่หลากหลายฟรีให้กับประชาชนทั่วไป ซึ่งในปีนี้ได้ จัดขึ้นที่สถานีพญาไท ตั้งแต่วันที่ 19 – 22
    พฤษภาคม 2554 มีผู้เข้าร่วมกว่า 986 คน

-   โรงพยาบาลร่วมออกหน่วยแพทย์เคลื่อนที่ กับ ธนาคารธนชาต ในงานบริจาคโลหิต เมื่อวันที่
    12 กรกฎาคม 2554 มีผู้เข้าร่วมกว่า 300 คน

-   โครงการ “เรารักตับ” โดยร่วมกับมูลนิธิโรคตับ ให้บริการตรวจค่าระดับเอ็นไซม์ตับ (ALT)
    ให้กับประชาชนทั่วไปฟรี ซึ่งในปี 2554 โรงพยาบาลได้เข้าร่วมโครงการ 1 ครั้งตั้งแต่วันที่
    16 – 20 พฤษภาคม 2554 มีผู้ใช้บริการ 100 คน

-   โครงการ “ความรู้ คู่สุขภาพ” เป็นโครงการให้ความรู้เกี่ยวกับโรค
    และแนวการรักษาในปัจจุบัน เพื่อเพิ่มความรู้ตามความมุ่งมั่นของโรงพยาบาล
    ที่ต้องการให้ประชาชนหันมาสนใจการการป้องกัน ดีกว่ารักษา
    โดยเชิญแพทย์ผู้เชี่ยวชาญในสาขาโรคต่างๆ มาบรรยาย
    และตอบข้อซักถามให้กับประชาชนทั่วไป เพื่อนำไปปฏิบัติใช้ได้เอง โดยในปี 2554
    มีการบรรยายโดยแพทย์รวม 25 ครั้ง

-   โรงพยาบาลวิภาวดี ร่วมจัดงาน รวมพล (ครอบครัว) คนพันธุ์  Rh-
    โดยเป็นการรวมกลุ่มของคนที่มีโลหิตหมู่พิเศษ
    ได้รู้จักกัน มีการแบ่งปัน แลกเปลี่ยนทัศนคติที่ดี พร้อมที่จะช่วยเหลือซึ่งกันและกันตลอดเวลา มีผู้เข้าร่วม 150 คน

  ด้านสังคมและสิ่งแวดล้อม

-   โรงพยาบาลให้ความสำคัญ เรื่องการอนุรักษ์พลังงาน เพื่อลดโลกร้อน
    ด้วยการนำบุคลากรของโรงพยาบาล กว่า 100 คน ไปปลูกป่าที่ อำเภออัมพวา
    จังหวัดสมุทรสงคราม เพื่อเป็นการปลูกจิตสำนึกเรื่องการประหยัดพลังงาน

-   ร่วมสนับสนุนเงิน จำนวน 50,000 บาท มอบให้กับโรงเรียนบ้านชายคลอง อำเภอควนขนุน จังหวัดพัทลุง เพื่อซื้ออุปกรณ์ปูกระเบื้อง และทำรั้วโรงอาหาร ที่เกิดการชำรุด เสียหายจากเหตุน้ำท่วม โดยผ่านทางหนังสือพิมพ์ คม ชัด ลึก

-   ร่วมบริจาคเงินจำนวน 100,000 บาท ผ่านทางสถานีวิทยุโทรทัศน์แห่งประเทศไทย
    เพื่อนำไปช่วยเหลือผู้ประสบภัยน้ำท่วมที่ภาคใต้

-   จากเหตุการณ์อุทกภัย ที่เกิดขึ้นโรงพยาบาลวิภาวดี
    ได้ดำเนินการช่วยเหลือผู้ประสบภัยดังต่อไปนี้

    -   ร่วมกับมูลนิธิมิราเคิล ออฟไลฟ์ ในทูลกระหม่อมหญิงอุบลรัตนราชกัญญา นำถุงยังชีพจำนวน
        400 ถุงไปมอบให้กับผู้ประสบภัย ที่ อำเภอโพธิ์ทะเล และอำเภอบางมูลนาก
        จังหวัดพิจิตร

    -   จัดถุงยังชีพ ไปมอบให้กับผู้ประสบภัย ที่ อำเภอผักไห่ และ อำเภอเสนา จังหวัดอยุธยา
        จำนวน 160 หลังคาเรือน

    -   จัดถุงยังชีพ ไปมอบให้กับผู้ประสบภัยที่ คลองสอง อำเภอธัญบุรี จังหวัดปทุมธานี จำนวน
        50 ถุง

    -   จัดเป็นจุดพักพิง ให้กับแพทย์ และบุคลากรของโรงพยาบาลที่ประสบภัยน้ำท่วม กว่า 200
        คน

    -   ได้จัดซื้อเรือจำนวน 50 ลำ แจกจ่ายให้กับชุมชนในเขตพื้นที่รอบโรงพยาบาล

-   โรงพยาบาล จัดโครงการ “ร่วมด้วย ช่วยฟื้นฟู”
    โดยจัดทีมแพทย์ออกหน่วยและแจกจ่ายถุงยังชีพให้กับประชาชนที่ประสบภัยน้ำท่วมโดยออกหน่วยรวม
    9 แห่ง ได้แก่ ไอทีสแควร์หลักสี่, เดอะมอลล์ งามวงศ์วาน, กรมยุทธโยธา, สถานีรถไฟฟ้า
    BTS จตุจักร, เขตบางกรวย, โรงเรียนราชวินิต, โรงแรมอมารี ดอนเมือง
    และที่ศูนย์การค้าเอสพลานาด แคราย

  - โรงพยาบาลได้นำยาและเวชภัณฑ์ และเครื่องมือทางการแพทย์
  ไปมอบให้กับโรงพยาบาลศูนย์ธรรมศาสตร์รังสิต เพื่อนำไปช่วยเหลือผู้ประสบภัยน้ำท่วม
  ซึ่งโรงพยาบาลดังกล่าวเปิดเป็นจุดพักพิง

-   นำเงิน 100,000 บาท ที่ได้จากการทำโครงการ “โปสการ์ดอวยพร 25 ปีรพ.วิภาวดี”
    มอบให้กับมูลนิธิชัยพัฒนา เพื่อนำไปใช้ในกิจกรรมของกองทุนมูลนิธิชัยพัฒนา

-   โรงพยาบาลวิภาวดี สนับสนุนโครงการ “หมวกนิรภัย ห่วงใยผู้ขับขี่”
    กับสถานีตำรวจนครบาลบางเขน โดยแจกให้กับผู้ขับขี่และผู้ซ้อน กรณีไม่สวมหมวกและถูกจับ
    เพื่อลดความสูญเสียจากอุบัติเหตุบนท้องถนน

-   โรงพยาบาล มอบเสื้อสะท้อนแสง ให้กับตำรวจจราจร  สถานีตำรวจนครบาลบางเขน  และสถานีตำรวจนครบาลพหลโยธิน เพื่อใช้ในการปฏิบัติหน้าที่ดูแลการจราจรบนท้องถนน ด้วยความปลอดภัย

-   สนับสนุนกลุ่มคนพิการตาบอด ในการซื้อเสื้อที่นำมาจำหน่าย
    เพื่อเป็นการช่วยเหลืออาชีพของกลุ่มคนพิการดังกล่าว ที่มีการรวมกลุ่มกัน สร้างอาชีพ
    เพื่อไม่ให้เป็นภาระต่อสังคม

-   โรงพยาบาล ร่วมกับบริษัทอินโนเวชั่น จัดโครงการพัฒนาบุคคลากรด้านการอนุรักษ์พลังงานในอาคารควบคุม ประเภทโรงพยาบาล รวม 10 รุ่น กว่า 500 คน เพื่อตระหนักถึงการอนุรักษ์พลังงานอย่างเป็นระบบ และเพื่อเป็นการประหยัดพลังงานของชาติที่มีปริมาณน้อยลง

-   ร่วมบริจาคเงินสมทบทุน รายการ “วันศรีนครินทร์” กับคณะแพทย์ศาสตร์มหาวิทยาลัย

  ขอนแก่น รายได้เพื่อช่วยเหลือผู้ป่วยยากไร้ ของโรงพยาบาลศรีนครินทร์

-   สนับสนุนกิจกรรม ดอกป๊อปปี้ เนื่องในวัน ทหารผ่านศึก ให้กับสมาคมแม่บ้านทหารอากาศ เพื่อนำรายได้จากการจำหน่าย ไปช่วยเหลือทหารผ่านศึก

-    สนับสนุนการจัดทำหนังสือ “รับมืออย่างไร...เมื่อลูกป่วย” เพื่อเผยแพร่ความรู้ให้กับสาธารณชน และผู้สนใจ ตามชุมชนและหน่วยงานต่างๆ ที่เกี่ยวข้อง

-   สนับสนุนการจัดทำหนังสือ วันแม่แห่งชาติ เพื่อเป็นการเผยแพร่บทบาท พระคุณของแม่ คนสำคัญที่มีต่อครอบครัวและสังคม พร้อมลูกที่มีความกตัญญู

-   ร่วมจัดงานวันแม่ กับสภาสังคมสงเคราะห์ ที่มีการจัดขึ้นทุกปี

-   สนับสนุนงานวันแพทย์จุฬา ของสมาคมศิษย์เก่าแพทย์จุฬาลงกรณ์ รายได้ใช้เป็นทุนการศึกษาของบุตร ธิดาศิษย์เก่าที่เสียชีวิต

-   สนับสนุนการจัดทำหนังสือ “30 ปีมูลนิธิคอลฟิลด์เพื่อคนตาบอด” ในพระบรมราชูปถัมภ์ สมเด็จพระเทพรัตนราชสุดา เพื่อนำรายได้เข้ามูลนิธิ ช่วยเหลือกิจกรรมของคนตาบอด

-   ร่วมจัดงาน ∀วันรวมใจประชา เมตตาปัญญาอ่อน” กับมูลนิธิช่วยคนปัญญาอ่อนแห่งประเทศไทย ในพระบรมราชูปถัมภ์ เพื่อส่งเสริมและฟื้นฟูสมรรถภาพด้านต่างๆ แก่ผู้พิการทางปัญญา

-   สนับสนุน งาน Share Love Charity Concert ของคณะเศรษฐศาสตร์
    จุฬาลงกรณ์มหาวิทยาลัย เพื่อจัดซื้อเครื่องฟอกไต และอุปกรณ์ มอบให้กับโรงพยาบาลจุฬา
    ในการช่วยเหลือผู้ป่วยยากไร้

-    สนับสนุน การแสดงดนตรีไทยพรรณนา เพื่อนำเงินรายได้ไปบูรณะซ่อมแซมพระราชวังพญาไท
    ให้คงความงดงามอยู่ จัดโดยมูลนิธิอนุรักษ์พระราชวังพญาไท

ด้านศาสนา

-   ร่วมทำบุญทอดผ้าป่า สบทบทุนซื้ออุปกรณ์ทางการแพทย์ ให้กับโรงพยาบาลเสิงสาร
    จังหวัดนครราชสีมา เพื่อใช้ในการให้บริการผู้ป่วยของโรงพยาบาล

-   ร่วมทอดผ้าป่าการศึกษา โรงเรียนบ้านห้วยกบ อำเภอสังขละ จังหวัดกาญจนบุรี
    ซึ่งจัดร่วมกับสมาคมศิษย์เก่า โรงเรียนเซนต์คาเบรียล

-   สนับสนุนโครงการตักบาตรพระภิกษุสามเณรจำนวน 15,000 รูป ที่วัดเสมียนนารี
    โดยเงินส่วนหนึ่งสบทบช่วยเหลือคณะสงฆ์ 286 วัด 4 จังหวัดภาคใต้
    ที่ไม่สามารถออกบิณฑบาตได้

-   โรงพยาบาลจัดกิจกรรม จริยธรรมในโรงพยาบาล โดยมีการเชิญชวนผู้มีจิตศรัทธา
    ร่วมตักบาตร พระภิกษุ จำนวน 9 รูป จากวัดเสมียนนารี พร้อมฟังธรรมทุกวันศุกร์ที่ 3
    ของทุกเดือน